Yaa nɔ ‘Ojie Mlihilɛ Kpo Otsɔɔ Gbɔi’—Hebribii 13:2 | Nikasemɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Czech Dangme Denmark Digor Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mixe Mongolia Moore Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Poland Poland Mumuii Awiemɔ Portugal Portugal Mumuii Awiemɔ Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia Serbia (Roma) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tsonga Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Nyɛhiɛ akakpaa gbɔfeemɔ nɔ.”—HEB. 13:2.\nLALAI: 124, 79\nMɛni hewɔ ekolɛ ehe baahia ni wɔtsake jwɛŋmɔ ni wɔhiɛ yɛ gbɔi ahe lɛ?\nMɛɛ gbɛ nɔ bɔ ni Boaz kɛ Rut ye ehã lɛ hãa wɔnaa bɔ ni Yehowa miisumɔ ni akɛ gbɔi aye ahã?\nMɛɛ gbɛi anɔ wɔbaanyɛ wɔtsɔ wɔjie mlihilɛ kpo wɔtsɔɔ gbɔi?\n1, 2. (a) Ŋmɛnɛ lɛ, mɛɛ naagbai gbɔi kɛkpeɔ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni bɔfo Paulo wo Kristofoi hewalɛ ni amɛfee? Mɛɛ sanebimɔi ahe wɔbaasusu?\nNƆ NI fe afii 30 ni eho nɛ lɛ, nuu ko ni jɛ Ghana ni atsɛɔ lɛ Osei lɛ,  fã kɛtee Yuropa maji lɛ eko nɔ. No mli lɛ jeee Odasefonyo ji lɛ. Ewie bɔ ni enu he ehã be ni eyashɛ jɛmɛ lɛ he akɛ: “Eyeee be ko ni miyɔse akɛ, mɛi pii bɛ mihe dekã. Fɛ̃i hu ye mi waa. Be ni mije kpo kɛjɛ kɔɔyɔŋ lɛji adaamɔhe lɛ, ni fɛ̃i lɛ bɔi mi yeli lɛ, mijwa yaafo. Kɛjɛ be ni afɔ mi lɛ, fɛ̃i yeko mi nakai dã.” Afi kɛ sɛɛ ni Osei náaa nitsumɔ kpakpa ko etsu, ejaakɛ enuuu amɛwiemɔ lɛ jogbaŋŋ. Ehe fee shoo, ni ehiɛ tse shĩa waa.\n2 Eji bo ji Osei kulɛ, te obaasumɔ ni mɛi kɛ bo aye ahã tɛŋŋ? Ekɔɔɔ he eko maŋ nɔ ni ojɛ loo ohewolonɔ su lɛ, obaasumɔ ni mɛi ahere bo hiɛmɛɛ kɛ́ otee Maŋtsɛyeli Asa lɛ nɔ. Biblia lɛ woɔ anɔkwa Kristofoi hewalɛ ni amɛya nɔ ‘amɛjie mlihilɛ kpo amɛtsɔɔ gbɔi.’ (Heb. 13:2, sh. niŋ.) No hewɔ lɛ, nyɛhãa wɔsusua sanebimɔi ni nyiɛ sɛɛ nɛɛ ahe: Te Yehowa naa gbɔi ehãa tɛŋŋ? Mɛni hewɔ ekolɛ ehe baahia ni wɔtsake jwɛŋmɔ ni wɔhiɛ yɛ gbɔi ahe lɛ? Kɛ́ nyɛmimɛi ni yɔɔ wɔsafo lɛ mli lɛ ateŋ mɛi komɛi jɛ maji krokomɛi anɔ lɛ, mɛni wɔbaanyɛ wɔfee kɛye wɔbua amɛ koni amɛhiɛ amɛ?\nBƆ NI YEHOWA NAA GBƆI EHÃA\n3, 4. Yɛ nɔ ni aŋma yɛ 2 Mose 23:9 lɛ naa lɛ, te Nyɔŋmɔ kɛɛ Israelbii lɛ akɛ amɛkɛ gbɔi aye ahã tɛŋŋ? Ni mɛni hewɔ?\n3 Mlai komɛi ni Yehowa kɛhã ewebii lɛ be ni ekpɔ̃ amɛ kɛje Ejipt lɛ hã amɛna akɛ, esa akɛ amɛjie mlihilɛ kpo amɛtsɔɔ gbɔi ni ebafata amɛhe lɛ. (2 Mose 12:38, 49; 22:21) Yehowa le akɛ, jeee be fɛɛ be gbɔi ni ebaje ewebii lɛ ateŋ lɛ baaná shihilɛ mlɛo, no hewɔ lɛ, ejɛ suɔmɔ mli eto gbɛjianɔ ehã amɛ. Akɛ nɔkwɛmɔnɔ lɛ, ewo mla akɛ gbɔi baanyɛ aye kpɛkpɛo yɛ mɛi aŋmɔshi.—3 Mose 19:9, 10.\n4 Akɛni Yehowa miisumɔ ni Israelbii lɛ ajɛ amɛtsuiŋ amɛjie bulɛ kpo amɛtsɔɔ gbɔi hewɔ lɛ, ekɛɛ amɛ ni amɛkai bɔ ni amɛnu he amɛhã be ni amɛ hu amɛji gbɔi lɛ. (Kanemɔ 2 Mose 23:9.) Akɛni esoro mɛi ni amɛji kɛ Mɔ ni amɛjáa hewɔ lɛ, be ni amɛyaje Ejipt akɛ gbɔi lɛ, Ejiptbii lɛ kɛ amɛ yeee jogbaŋŋ. (1 Mose 43:32; 46:34; 2 Mose 1:11-14) Sɛɛ mli po lɛ, amɛbatsɔmɔ nyɔji. Anɔkwa, amɛnáaa shihilɛ mlɛo kwraa. No hewɔ lɛ, Yehowa kɛɛ amɛ ni amɛkai enɛ, koni no atsirɛ amɛ ni amɛjie mlihilɛ kpo amɛtsɔɔ gbɔi.—3 Mose 19:33, 34.\n5. Mɛni baaye abua wɔ ni wɔjie mlihilɛ kpo wɔtsɔɔ gbɔi taakɛ Yehowa feɔ lɛ?\n5 Yehowa tsakeko. No hewɔ lɛ, wɔle akɛ, gbɔi ni baa asafoŋ kpeei yɛ wɔ-Maŋtsɛyeli Asa lɛ nɔ lɛ asane kã etsui nɔ waa. (5 Mose 10:17-19; Mal. 3:5, 6) Gbɔi nɛɛ kɛ naagbai pii kpeɔ. Akɛ nɔkwɛmɔnɔ lɛ, amɛteŋ mɛi komɛi nuuu wɔwiemɔ lɛ jogbaŋŋ, aloo mɛi kɛ amɛ yeee jogbaŋŋ. Kɛ́ wɔsusu naagbai nɛɛ kɛ ekrokomɛi ni amɛkɛkpeɔ lɛ ahe lɛ, ebaaye ebua wɔ ni wɔjie mlihilɛ kpo wɔtsɔɔ amɛ ni wɔna nibii ni wɔbaanyɛ wɔfee kɛye wɔbua amɛ.—1 Pet. 3:8.\nNƆ HEWƆ NI EKOLƐ EHE BAAHIA NI WƆTSAKE JWƐŊMƆ NI WƆHIƐ YƐ GBƆI AHE LƐ\n6, 7. Mɛni hãa wɔnaa akɛ Kristofoi ni hi shi yɛ klɛŋklɛŋ afii 100 lɛ mli lɛ mia amɛhiɛ amɛye su gbonyo ni Yudafoi lɛ jie lɛ kpo lɛ nɔ?\n6 Yudafoi ni hi shi yɛ klɛŋklɛŋ afii 100 lɛ mli lɛ ateŋ mɛi pii ehiɛɛɛ mɛi krokomɛi ahe jwɛŋmɔ kpakpa kwraa. Shi Kristofoi ni hi shi yɛ nakai beiaŋ lɛ mia amɛhiɛ amɛye su gbonyo nɛɛ nɔ. Akɛ nɔkwɛmɔnɔ lɛ, yɛ afi 33 Pentekoste gbi lɛ nɔ lɛ, Kristofoi ni yɔɔ Yerusalem lɛ fee mɛi ni jɛ maji krokomɛi anɔ ni batsɔmɔ Kristofoi nakai gbi lɛ gbɔ. (Bɔf. 2:5, 44-47) Amɛkɛ amɛnifeemɔ tsɔɔ akɛ, amɛnuɔ wiemɔ ni ji “gbɔfeemɔ” lɛ shishi jogbaŋŋ.\n7 Shi naagba ko bate shi. Yudafoi ni wieɔ Hela lɛ wie akɛ aaku hiɛ aashwie amɛyei okulafoi lɛ anɔ. (Bɔf. 6:1) No hewɔ lɛ, bɔfoi lɛ hala hii kpawo, koni amɛkwɛ ni akaku hiɛ ashwie mɔ ko mɔ ko nɔ. Hii ni bɔfoi lɛ hala lɛ fɛɛ hiɛ Hela gbɛ́i, ni eeenyɛ efee akɛ, amɛje gbɛ amɛfee nakai bɔ ni afee ni okulafoi lɛ aná nɔmimaa akɛ, abaatsu sane lɛ he nii jogbaŋŋ.—Bɔf. 6:2-6.\n8, 9. (a) Mɛni baanyɛ ahã wɔna kɛji wɔhiɛ mɛi ni esoro he ni amɛjɛ loo amɛhewolonɔ su lɛ ahe jwɛŋmɔ fɔŋ? (b) Mɛni esa akɛ wɔfã kɛ eshishi kɛje wɔtsui mli? (1 Pet. 1:22)\n8 Wɔle jio, wɔleee jio lɛ, bɔ ni atsɔse wɔ ahã lɛ náa bɔ ni wɔsusuɔ nii ahe wɔhãa lɛ nɔ hewalɛ waa. (Rom. 12:2) Kɛfata he lɛ, daa nɛɛ wɔnuɔ ni wɔkutsoŋbii, mɛi ni wɔkɛtsuɔ nii, kɛ mɛi ni wɔkɛyaa skul lɛ miiwie nibii gbohii yɛ mɛi ni esoro amɛhewolonɔ su loo he ni amɛjɛ lɛ ahe. Ani nibii gbohii ni mɛi wieɔ nɛɛ kɛ agbɛnɛ hu bɔ ni atsɔse wɔ ahã lɛ ehã wɔná gbɔi ahe jwɛŋmɔ fɔŋ? Kɛ́ mɔ ko wie maŋ nɔ ni wɔjɛ lɛ loo bɔ ni atsɔse wɔ ahã lɛ he efɔŋ lɛ, te wɔfeɔ wɔnii wɔhãa tɛŋŋ?\n9 No mli lɛ, bɔfo Petro hiɛ mɛi ni jeee Yudafoi lɛ ahe jwɛŋmɔ gbonyo. Shi fiofio lɛ, enyɛ etsake. (Bɔf. 10:28, 34, 35; Gal. 2:11-14) Wɔ hu, kɛ́ wɔna akɛ wɔyɛ mɛi krokomɛi ahe jwɛŋmɔ fɔŋ fioo ko po lɛ, esa akɛ wɔmia wɔhiɛ waa ni wɔfã kɛ eshishi kɛje wɔtsui mli. (Kanemɔ 1 Petro 1:22.) Mɛni baaye abua wɔ ni wɔnyɛ wɔfee nakai? Esa akɛ wɔhã ehi wɔjwɛŋmɔŋ be fɛɛ be akɛ, ekɔɔɔ he eko maŋ nɔ ni wɔjɛ lɛ, wɔ fɛɛ wɔyeee emuu, ni no hewɔ lɛ, wɔteŋ mɔ ko mɔ ko bɛ ni sa yiwalaheremɔ. (Rom. 3:9, 10, 21-24) No hewɔ lɛ, mɛni hewɔ esa akɛ wɔnu he akɛ wɔhi fe mɛi krokomɛi? (1 Kor. 4:7) Esa akɛ wɔnu he taakɛ bɔfo Paulo nu he lɛ. Ekɛɛ enyɛmimɛi Kristofoi ni afɔ amɛ mu lɛ akɛ, “jeee gbɔi kɛ maŋsɛɛbii” ji amɛ dɔŋŋ, moŋ lɛ, “Nyɔŋmɔ shĩa lɛ mli bii” ji amɛ. (Efe. 2:19) Kɛ́ wɔmia wɔhiɛ wɔjie susumɔi ni ejaaa ni wɔhiɛ yɛ mɛi ahe lɛ kɛje wɔtsui mli lɛ, ebaaye ebua wɔ ni wɔnyɛ wɔwo subaŋ hee lɛ.—Kol. 3:10, 11.\nBƆ NI WƆBAAFEE WƆJIE MLIHILƐ KPO WƆTSƆƆ GBƆI\n10, 11. Mɛɛ gbɛ nɔ bɔ ni Boaz kɛ Rut ye ehã lɛ hãa wɔnaa akɛ ekase Yehowa ni ená jwɛŋmɔ ni ja yɛ gbɔi ahe?\n10 Bɔ ni Boaz kɛ Rut, Moabnyo lɛ ye ehã lɛ tsɔɔ akɛ ekase Yehowa, ni ená jwɛŋmɔ ni ja yɛ gbɔi ahe. Be ni eba ni ebakwɛ bɔ ni nikpamɔ lɛ yaa lɛ ehãa yɛ eŋmɔ lɛ mli lɛ, ena Rut ni eeye kpɛkpɛo. Yɛ Mose Mla lɛ naa lɛ, Rut yɛ hegbɛ akɛ efeɔ nakai, ní ebiii mɔ ko mɔ ko. Shi be ni eba Boaz ŋmɔ lɛ mli lɛ, ebi gbɛ dani ebɔi kpɛkpɛo lɛ yeli. Be ni agba Boaz enɛ lɛ, eta etsuiŋ waa ni eŋmɛ Rut gbɛ ni eye kpɛkpɛo yɛ akoko kei ni abua naa lɛ po ateŋ.—Kanemɔ Rut 2:5-7, 15, 16.\n11 Bɔ ni Boaz kɛ Rut ye ehã yɛ no sɛɛ lɛ hãa wɔnaa akɛ, ele naagbai ni gbɔi kɛkpeɔ, ni eshwe akɛ eye ebua Rut. Ewo lɛ ŋaa ni ekɛ eblayei lɛ abɔ koni hii ni tsuɔ nii yɛ eŋmɔ lɛ mli lɛ akagba enaa. Agbɛnɛ hu, eto niyenii kɛ nu he gbɛjianɔ ehã lɛ, taakɛ efee ehã mɛi ni tsuɔ nii amɛhãa lɛ lɛ. Kɛfata he lɛ, eyɛ mli akɛ Rut jɛ maŋsɛɛ ni ohiafo ji lɛ moŋ, shi Boaz kɛ lɛ ewieee tamɔ nɔ ni ebɛ nɔ ko mli, moŋ lɛ, ewo lɛ hewalɛ.—Rut 2:8-10, 13, 14.\n12. Kɛ́ wɔjie mlihilɛ kpo wɔtsɔɔ gbɔi lɛ, mɛɛ gbɛ nɔ ebaanyɛ ená amɛnɔ hewalɛ?\n12 Boaz jie mlihilɛ kpo etsɔɔ Rut yɛ suɔmɔ ni tsakeee ni ejie lɛ kpo etsɔɔ eshaayoo Naomi lɛ hewɔ. Shi nɔ kroko hu ni kanya lɛ ni efee nakai ji akɛ, Rut batsɔ Yehowa tsulɔ. Bɔ ni Boaz kɛ Rut ye ehã lɛ, nakai pɛpɛɛpɛ Yehowa kpaa gbɛ akɛ akɛ mɛi fɛɛ ni ‘babaa abo yɛ efiji ashishi’ lɛ baaye ahã. (Rut 2:12, 20; Abɛi 19:17) Ŋmɛnɛ lɛ, kɛ́ wɔ hu wɔjie mlihilɛ kpo wɔtsɔɔ mɛi lɛ, wɔbaanyɛ wɔye wɔbua “gbɔmɛi srɔtoi fɛɛ” ni amɛbale anɔkwale lɛ, ni amɛna akɛ Yehowa sumɔɔ amɛ waa.—1 Tim. 2:3, 4.\nKɛ́ wɔna mɛi hei yɛ wɔ-Maŋtsɛyeli Asa lɛ nɔ lɛ, ani wɔkɛ miishɛɛ ŋaa amɛ? (Kwɛmɔ kuku 13, 14)\n13, 14. (a) Mɛni hewɔ esa akɛ wɔbɔ mɔdɛŋ wɔŋa gbɔi ni baa wɔ-Maŋtsɛyeli Asa lɛ nɔ lɛ? (b) Kɛ́ ewa kɛhã bo akɛ okɛ mɛi ni jɛ hei krokomɛi lɛ baagba sane lɛ, mɛni obaanyɛ ofee?\n13 Gbɛ kome ni wɔbaanyɛ wɔtsɔ nɔ wɔjie mlihilɛ kpo wɔtsɔɔ gbɔi ni baa Maŋtsɛyeli Asa lɛ nɔ lɛ ji, ni wɔbaaŋa amɛ ni wɔhere amɛ atuu. Ekolɛ wɔyɔse akɛ, bei komɛi lɛ gbɔi ahiɛ gboɔ ni amɛmiisumɔ ni amɛta amɛhe ko diŋŋ. Amɛteŋ mɛi komɛi yɛ ni hei ni amɛdara yɛ lɛ hewɔ lɛ, amɛnuɔ he akɛ mɛi ni jɛ maji krokomɛi anɔ, loo amɛhiɛ hewolonɔ su kroko lɛ hi fe amɛ. No hewɔ lɛ, esa akɛ wɔ tsutsu wɔŋa amɛ, wɔjie mlihilɛ kpo wɔtsɔɔ amɛ, ni wɔhã amɛna akɛ amɛsane kã wɔtsui nɔ. Kɛ́ wɔyɛ JW Language lɛ yɛ wɔmaŋ wiemɔ lɛ mli lɛ, wɔbaanyɛ wɔkɛkase ŋamɔi yɛ gbɔi lɛ amaŋ wiemɔ mli.—Kanemɔ Filipibii 2:3, 4.\n14 Ekolɛ ebaawa ehã wɔ akɛ wɔkɛ mɛi ni jɛ hei krokomɛi lɛ baagba sane. Shi nɔ kome ni baaye abua wɔ ji, ni wɔbaagba amɛ wɔhe sane fioo. Kɛ́ wɔfee nakai lɛ, ekolɛ wɔbaana akɛ srɔto tsɔ ko bɛ wɔ kɛ amɛ teŋ. Esaaa akɛ wɔhiɛ kpaa nɔ akɛ, he fɛɛ he kɛ nɔ ni amɛbɔɔ he mɔdɛŋ.\nHÃ AMƐHIƐ AMƐ\n15. Mɛni baaye abua wɔ ni wɔnu gbɔi ni yɔɔ wɔteŋ lɛ ashishi?\n15 Kɛ́ wɔmiitao wɔhã gbɔi ahiɛ amɛ yɛ asafo lɛ mli lɛ, wɔbaanyɛ wɔbi wɔhe akɛ, ‘Eji mi mitee maŋ kroko nɔ kulɛ, te masumɔ ni akɛ mi aye ahã tɛŋŋ?’ (Mat. 7:12) Esa akɛ wɔto wɔtsui shi wɔhã gbɔi lɛ be ni amɛbɔɔ mɔdɛŋ ni amɛkase bɔ ni afeɔ nibii ahãa yɛ wɔmaŋ lɛ mli lɛ. Ekolɛ, yɛ shishijee mli lɛ, wɔnuŋ nibii komɛi ni amɛfeɔ lɛ shishi. Shi yɛ nɔ najiaŋ ni wɔbaanyɛ amɛnɔ ni amɛtsake ni amɛfee amɛnii tamɔ wɔ lɛ, mɛni hewɔ wɔ moŋ wɔsaaa wɔjwɛŋmɔ ni wɔkɛ amɛ hi shi bɔ ni amɛyɔɔ lɛ nɔŋŋ?—Kanemɔ Romabii 15:7, shishigbɛ niŋmaa.\n16, 17. (a) Kɛ́ wɔmiitao ni wɔkɛ mɛi ni jɛ maji krokomɛi anɔ lɛ abɔ naanyo lɛ, mɛɛ nibii komɛi wɔbaanyɛ wɔfee? (b) Mɛni wɔbaanyɛ wɔfee kɛye wɔbua gbɔi ni yɔɔ wɔsafoi lɛ amli lɛ?\n16 Kɛ́ wɔhe be kɛkase mɛi ni jɛ maji krokomɛi anɔ lɛ ahe nii lɛ, ekolɛ no baahã efee mlɛo kɛhã wɔ akɛ wɔkɛ amɛ baashara. Wɔbaanyɛ wɔkɛ be ni wɔkɛfeɔ weku jamɔ lɛ eko akase bɔ ni gbɔi ni eba wɔsafo lɛ loo wɔshikpɔŋkuku lɛ mli lɛ hiɔ shi amɛhãa lɛ he nii. Gbɛ kroko ni wɔbaanyɛ wɔtsɔ nɔ wɔkɛ gbɔi ni yɔɔ wɔsafo lɛ mli lɛ abɔ naanyo ji, ni wɔbaafɔ̃ amɛ nine kɛba wɔshĩai amli ni wɔkɛ amɛ aye nii. Yehowa “egbele hemɔkɛyeli shinaa lɛ ehã jeŋmaji lɛ,” no hewɔ lɛ, esa akɛ wɔ hu wɔhere gbɔi ni ebatsɔmɔ “wɔwekumɛi yɛ hemɔkɛyeli lɛ mli” lɛ atuu kɛba wɔshĩai amli.—Bɔf. 14:27; Gal. 6:10; Hiob 31:32.\nAni wɔjɛɔ mlihilɛ mli wɔfeɔ mɛi ni jɛ maji krokomɛi anɔ lɛ gbɔ? (Kwɛmɔ kuku 16, 17)\n17 Kɛ́ wɔhe be wɔkɛ gbɔi ni eba wɔsafo lɛ mli lɛ kɛ amɛwekui lɛ gba sane lɛ, wɔhiɛ baasɔ amɛ waa. Wɔbaana akɛ, amɛmiimia amɛhiɛ waa amɛmiifee tsakemɔi yɛ amɛshihilɛ mli koni amɛnyɛ amɛhi wɔmaŋ lɛ mli. Ekolɛ wɔbaayɔse akɛ eetɔ amɛ kɛ wɔmaŋ wiemɔ lɛ kasemɔ, ni no hewɔ lɛ, ehe baahia ni wɔye wɔbua amɛ. Aloo ekolɛ, eetɔ amɛ kɛ wɔɔhe kɛ nitsumɔ taomɔ, ni no hewɔ lɛ, ehe baahia ni wɔtsɔɔ amɛ hei ni kɛ́ amɛtee lɛ, abaaye abua amɛ. Kɛ́ wɔfee nibii ni tamɔ nɛkɛ wɔhã wɔnyɛmimɛi lɛ, wɔye wɔbua amɛ waa.—Abɛi 3:27.\n18. Mɛɛ gbɛ nɔ Rut nɔkwɛmɔnɔ lɛ baanyɛ aye abua gbɔi ni amɛjie bulɛ kpo ni amɛhiɛ asɔ nii?\n18 Esa akɛ mɛi ni eyato gbɔ lɛ hu amia amɛhiɛ amɛfee tsakemɔi yɛ amɛshihilɛ mli. Rut fee nɔkwɛmɔnɔ kpakpa yɛ enɛ gbɛfaŋ. Be ni etee Israel lɛ, ekɛ enifeemɔ tsɔɔ akɛ, eesumɔ ni ehi shi yɛ mlai kɛ gbɛjianɔtoi ni yɔɔ jɛmɛ lɛ naa. No hewɔ lɛ, be ni eyaaye kpɛkpɛo lɛ, ebi gbɛ dã. (Rut 2:7) Ehiɛ sɔ hegbɛ ni ená lɛ, ni efeee enii tamɔ nɔ ni eji ŋmɔtsɛ lɛ sɔ̃ akɛ efee lɛ ejurɔ. Agbɛnɛ hu, eda Boaz shi yɛ mlihilɛ kpo ni ejie etsɔɔ lɛ lɛ hewɔ. (Rut 2:13) Kɛji gbɔi jie sui ni tamɔ nɛkɛ kpo lɛ, ekolɛ no baahã amɛkutsoŋbii lɛ kɛ nyɛmimɛi lɛ abu amɛ.\n19. Mɛni hewɔ esa akɛ wɔhere gbɔi ni yɔɔ wɔteŋ lɛ atuu lɛ?\n19 Eŋɔɔ wɔnaa waa akɛ Yehowa ejɛ emlihilɛ kpele lɛ mli ehã gbɔmɛi srɔtoi fɛɛ hegbɛ ni amɛnu sane kpakpa lɛ. Mɛi komɛi yɛ ni amɛnáaa hegbɛ amɛkase Biblia lɛ loo amɛkɛ Yehowa webii lɛ abɔ yɛ maŋ nɔ ni amɛjɛ lɛ. Shi amrɔ nɛɛ, amɛná hegbɛ lɛ, ni amɛkɛ wɔ efee ekome kɛmiisɔmɔ. No hewɔ lɛ, ani esaaa akɛ wɔyeɔ wɔbuaa amɛ koni amɛhiɛ amɛ? Ekolɛ wɔbɛ shika tsɔ, ni nɔ ko tsɔ bɛ ni wɔbaanyɛ wɔfee kɛye wɔbua amɛ. Shi kɛ́ wɔjie mlihilɛ kpo wɔtsɔɔ amɛ lɛ, no baatsɔɔ akɛ wɔmiikase Yehowa, ejaakɛ esumɔɔ gbɔi nɛɛ asane. No hewɔ lɛ, nyɛhãa wɔyaa nɔ ‘wɔkasea Nyɔŋmɔ,’ ni wɔfee nɔ fɛɛ nɔ ni wɔbaanyɛ kɛhere gbɔi ni yɔɔ wɔteŋ lɛ atuu.—Efe. 5:1, 2.\n^  (kuku 1) Atsake gbɛ́i lɛ.


Kpee Kɛhã Nyɔŋmɔ Jamɔ akɛ Weku kɛ Asafoi | Nyɔŋmɔ Maŋtsɛyeli Lɛ\nWɔkpeɔ Kutuu Kɛjáa Nyɔŋmɔ\nBɔ ni fee ni wɔkpeei lɛ je shishi kɛ sɛɛnamɔi ni yɔɔ he\n1. Be ni kaselɔi lɛ bua amɛhe naa kutuu lɛ, mɛɛ yelikɛbuamɔ amɛnine shɛ nɔ, ni mɛni hewɔ ehe hiaa amɛ lɛ?\nYESU shitee lɛ sɛɛ etsɛɛɛ nɔŋŋ ni kaselɔi lɛ bua amɛhe naa kutuu koni amɛwowoo amɛhe hewalɛ. Kɛ̃lɛ, akɛni amɛmiishe amɛhenyɛlɔi lɛ gbeyei hewɔ lɛ, amɛŋamɔ shinai lɛ. Kwɛ bɔ ni amɛgbeyeishemɔ lɛ laaje kwraa be ni Yesu pue yɛ amɛteŋ ni ekɛɛ amɛ akɛ: “Nyɛhea Mumɔ krɔŋkrɔŋ lɛ!” (Kanemɔ Yohane 20:19-22.) Sɛɛ mli lɛ, kaselɔi lɛ yakpe ekoŋŋ, ni Yehowa fɔse emumɔ krɔŋkrɔŋ lɛ eshwie amɛnɔ. Kwɛ bɔ ni awaje amɛ kɛhã shiɛmɔ nitsumɔ ni kã amɛhiɛ lɛ!—Bɔf. 2:1-7.\n2. (a) Mɛɛ gbɛ nɔ Yehowa tsɔɔ ewajeɔ wɔ, ni mɛni hewɔ ehe hiaa wɔ lɛ? (b) Mɛni hewɔ weku jamɔ gbɛjianɔtoo lɛ he hiaa waa nakai lɛ? (Kwɛmɔ shishigbɛ niŋmaa lɛ kɛ akrabatsa ni ji “ Weku Jamɔ .”)\n2 Wɔkɛ naagbai ni tamɔ nɔ ni wɔnyɛmimɛi lɛ kɛkpe yɛ klɛŋklɛŋ afii oha lɛ mli lɛ ekomɛi miikpe amrɔ nɛɛ. (1 Pet. 5:9) Bei komɛi lɛ, wɔteaŋ mɛi komɛi baaná gbɔmɔ gbeyeishemɔ. Ni kɛ́ wɔbaanyɛ wɔfĩ shi yɛ shiɛmɔ nitsumɔ lɛ mli lɛ, ehe baahia ni wɔná nyɛmɔ ni Yehowa kɛhãa lɛ eko. (Efe. 6:10) Yehowa kɛ nakai nyɛmɔ lɛ hãa kɛtsɔ wɔkpeei lɛ anɔ. Amrɔ nɛɛ, wɔyɛ hegbɛ akɛ wɔbaayakase nii waa yɛ kpeei enyɔ ashishi yɛ otsi lɛ mli—Maŋshiɛmɔ kɛ Buu-Mɔɔ Nikasemɔ lɛ kɛ wɔ-otsi teŋ kpee ni atsɛɔ lɛ Wɔshiɛmɔ kɛ Wɔshihilɛ akɛ Kristofoi Kpee lɛ. * Agbɛnɛ hu, wɔnáa nifeemɔi ejwɛ amli gbɛfaŋnɔ daa afi—kpokpaa wulu nɔ kpee, kpokpaa nɔ kpee srɔtoi enyɔ, kɛ Kristo gbele lɛ Kaimɔ. Mɛni hewɔ ehe hiaa ni wɔya kpeei nɛɛ fɛɛ lɛ? Te fee tɛŋŋ wɔŋmɛnɛ beaŋ kpeei nɛɛ je shishi lɛ? Ni mɛni wɔnifeemɔ yɛ kpeei nɛɛ ahe lɛ hãa anaa yɛ wɔhe?\nNɔ Hewɔ ni Wɔkpeɔ Kutuu\n3, 4. Mɛni Yehowa biɔ yɛ ewebii lɛ adɛŋ? Okɛ nɔkwɛmɔ nii ahã.\n3 Kɛjɛ jeeŋmɔ beebe ni Yehowa bi koni ewebii lɛ akpe kutuu kɛjá lɛ. Ákɛ nɔkwɛmɔnɔ lɛ, yɛ afi 1513 D.Ŋ.B. lɛ, Yehowa kɛ e-Mla hã Israel maŋ lɛ, ni nɔ ni fata nakai Mla lɛ he ji daa otsi Hejɔɔmɔ koni weku fɛɛ weku anyɛ ajá Nyɔŋmɔ ní ajɛ Mla lɛŋ atsɔɔ amɛ nii. (5 Mose 5:12; 6:4-9) Kɛ́ Israelbii lɛ bo nakai famɔ lɛ toi lɛ, ewajeɔ wekui lɛ ni maŋ muu lɛ fɛɛ he tseɔ yɛ mumɔŋ ni amɛhe waa amɛ. Shi kɛ́ maŋ lɛ kɛ Mla lɛ tsuuu nii ni amɛku amɛhiɛ amɛshwie taomɔ nii tamɔ amɛkpe daa kɛjá Yehowa lɛ nɔ lɛ, amɛnáaa Nyɔŋmɔ hiɛ duromɔ.—3 Mose 10:11; 26:31-35; 2 Kron. 36:20, 21.\n4 Susumɔ Yesu nɔkwɛmɔnɔ lɛ hu he okwɛ. No mli lɛ, efɔɔ kpeehe lɛ yaa daa otsi yɛ Hejɔɔmɔ Gbi lɛ nɔ. (Luka 4:16) Yɛ Yesu gbele kɛ eshitee lɛ sɛɛ lɛ, eyɛ mli akɛ no mli lɛ ekaselɔi lɛ bɛ Hejɔɔmɔ mla lɛ shishi dɔŋŋ moŋ, kɛ̃lɛ amɛtee nɔ amɛkpe kutuu taakɛ amɛfɔɔ feemɔ lɛ. (Bɔf. 1:6, 12-14; 2:1-4; Rom. 14:5; Kol. 2:13, 14) Jeee nitsɔɔmɔ kɛ hewalɛwoo pɛ klɛŋklɛŋ afii oha lɛŋ Kristofoi lɛ anine shɛ nɔ yɛ nakai kpeei lɛ ashishi, amɛkɛ yijiemɔ afɔlei hu hã Nyɔŋmɔ kɛtsɔ amɛsɔlemɔi, amɛwiemɔi, kɛ lalai ni amɛlaa lɛ anɔ.—Kol. 3:16; Heb. 13:15.\nYesu kaselɔi lɛ kpe kutuu kɛwaje amɛhe, ni amɛwowoo amɛhe hewalɛ\n5. Mɛni hewɔ wɔyaa daa otsi kpeei kɛ daa afi kpokpaa nɔ kpeei kɛ kpeei wuji lɛ? (Kwɛmɔ akrabatsa ni ji “ Daa Afi Henaabuamɔi ni Feɔ Nyɔŋmɔ Webii Ekome .”)\n5 Nakai nɔŋŋ kɛ́ wɔtee wɔdaa otsi kpeei, kpeei bibii kɛ kpeei wuji ni wɔfeɔ daa afi lɛ, wɔtsɔɔ akɛ wɔfiɔ Nyɔŋmɔ Maŋtsɛyeli lɛ sɛɛ, wɔnáa hewalɛwoo kɛjɛɔ mumɔ krɔŋkrɔŋ lɛ ŋɔɔ, ni wɔkɛ wɔwiemɔi ni tsɔɔ akɛ wɔyɛ hemɔkɛyeli lɛ woɔ mɛi hewalɛ. Nɔ ni fe fɛɛ lɛ, wɔtsɔɔ wɔsɔlemɔi, saji ahetoohamɔi, kɛ lalai ni wɔláa lɛ anɔ wɔjáa Yehowa. Ekolɛ, bɔ ni ato wɔkpeei lɛ ahe gbɛjianɔ ahã lɛ yɛ srɔto fioo yɛ Israelbii lɛ kɛ klɛŋklɛŋ afii oha lɛŋ Kristofoi lɛ anɔ lɛ he, shi wɔhenaabuamɔi lɛ hu ahe hiaa tamɔ amɛnɔ lɛ nɔŋŋ. Te fee tɛŋŋ wɔŋmɛnɛ beaŋ kpeei nɛɛ je shishi lɛ?\nDaa Otsi Kpee ni Hãa Ajieɔ “Suɔmɔ kɛ Nitsumɔi Kpakpai” Akpo\n6, 7. (a) Mɛɛ yiŋtoi ahewɔ afeɔ wɔkpeei lɛ? (b) Tsɔɔmɔ srɔto ni yɔɔ bɔ ni kui lɛ fee amɛkpeei amɛhã lɛ mli.\n6 Be ni Nyɛminuu Charles Taze Russell bɔi anɔkwale lɛ taomɔ yɛ Nyɔŋmɔ Wiemɔ lɛ mli lɛ, ena akɛ ehe miihia ni ekɛ mɛi ni hiɛ oti ni ma ehiɛ nɔŋŋ lɛ eko akpe. Yɛ afi 1879 lɛ, Russell ŋma akɛ: “Mi kɛ mɛi krokomɛi ni yɔɔ Pittsburgh lɛ to Biblia kasemɔ kuu ko shishi koni wɔkɛtao Ŋmalɛi lɛ amli, ni wɔkpeɔ daa Hɔgbaa.” Awo mɛi ni kaneɔ The Watch Tower lɛ hewalɛ koni amɛkpe kutuu, ni be ni shɛɔ afi 1881 lɛ, akpeɔ yɛ Pittsburgh yɛ Pennsylvania daa Hɔgbaa kɛ Shɔ. November 1895 Buu-Mɔɔ lɛ kɛɛ akɛ yiŋtoo ni yɔɔ nakai kpeei lɛ asɛɛ ji koni “Kristofoi kɛ amɛhe abɔ, amɛsumɔsumɔɔ amɛhe, ni amɛfee ekome,” koni ehã mɛi ni baa lɛ aná hegbɛ kɛwowoo amɛhe hewalɛ.—Kanemɔ Hebribii 10:24, 25.\n7 Afii babaoo shwie mli ní soro bɔ ni Biblia Kaselɔi akui lɛ ekomɛi eto amɛkpeei lɛ ahe gbɛjianɔ amɛhã kɛ shii abɔ ni amɛkpeɔ lɛ yɛ kui krokomɛi anɔ lɛ he. Ákɛ nɔkwɛmɔnɔ lɛ, wolo ni nine shɛ nɔ kɛjɛ Biblia Kaselɔi akuu ko ni yɔɔ Amerika lɛ dɛŋ ni akala yɛ afi 1911 lɛ kɛɛ: “Kɛhooo kwraa lɛ wɔfeɔ kpeei enumɔ daa otsi.” No mli lɛ, amɛfeɔ ekome Ju, ekome Shɔ, ekome Sohaa, kɛ enyɔ hu Hɔgbaa. Wolo ko hu ni nine shɛ nɔ kɛjɛ kuu ko ni yɔɔ Afrika lɛ dɛŋ ni akala yɛ afi 1914 lɛ kɛɛ: “Wɔfeɔ kpeei shii enyɔ daa nyɔɔŋ, wɔjeɔ shishi Sohaa ni wɔgbeɔ naa Hɔgbaa.” Kɛ̃lɛ, be ni be shwie mli lɛ, ababɔi kpeei lɛ afeemɔ bɔ ni wɔfeɔ lɛ amrɔ nɛɛ. Hã wɔsusu kpeei nɛɛ eko fɛɛ eko he yinɔsane fioo ko he wɔkwɛ.\n8. Mɛni ji maŋshiɛmɔ ni ahã mra beaŋ lɛ saneyitsei lɛ ekomɛi?\n8 Maŋshiɛmɔ. Be ni Nyɛminuu Russell je Buu-Mɔɔ lɛ kalamɔ shishi sɛɛ afi kome, ni ji afi 1880 lɛ, enyiɛ Yesu nɔkwɛmɔnɔ lɛ sɛɛ ni eyaa hei eyashiɛɔ. (Luka 4:43) Nyɛminuu Russell tsɔ enɛ feemɔ nɔ eto nɔ ni ŋmɛnɛ lɛ wɔtsɛɔ lɛ akɛ Maŋshiɛmɔ lɛ shishi. Be ni Buu-Mɔɔ lɛ tswaa Nyɛminuu Russell gbɛfãa lɛ eko he adafi lɛ, etsɔɔ mli akɛ, Russell “baaná he miishɛɛ akɛ mɛi abua amɛhe naa koni ehã amɛ wiemɔ yɛ ‘Nibii ni kɔɔ Nyɔŋmɔ Maŋtsɛyeli lɛ he lɛ ahe.’” Yɛ afi 1911 be ni ato kui loo asafoi ashishi yɛ maji saŋŋ anɔ lɛ, awo asafo fɛɛ asafo hewalɛ koni etsu mɛi ni he esa yɛ wiemɔhamɔ mli lɛ kɛya amɛhewɔ maji lɛ amli, ni amɛyahã wiemɔi ni tsara nɔ ekpaa yɛ saji tamɔ kojomɔ kɛ kpɔ̃mɔnɔ lɛ he. Yɛ wiemɔ lɛ eko fɛɛ eko naagbee lɛ, atsɔɔ mɔ ni baahã wiemɔ otsi ni nyiɛ sɛɛ lɛ kɛ wiemɔ lɛ yitso.\n9. Mɛɛ gbɛ nɔ atsake Maŋshiɛmɔ lɛ hiɛ yɛ afii ni eho lɛ amli, ni mɛni obaafee kɛfĩ kpee nɛɛ sɛɛ?\n9 Yɛ afi 1945 lɛ, Buu-Mɔɔ lɛ tswa adafi akɛ abaabɔi Maŋshiɛmɔ ko he tafãa yɛ je lɛŋ fɛɛ, abaadamɔ Biblia lɛ nɔ ahã wiemɔi kpaanyɔ ni tsara nɔ ni kɔɔ “naagbai ni biɔ ni atsu he nii oya nɔŋŋ yɛ bei nɛɛ amli” lɛ ahe. Afii nyɔŋmai komɛi shwie mli ni mɛi ni yahãa wiemɔ lɛ damɔɔ saji ni nyɔŋ anɔkwafo lɛ kɛhã amɛ lɛ, kɛ nɔ ni amɛ diɛŋtsɛ hu amɛto he gbɛjianɔ lɛ anɔ amɛhãa wiemɔi lɛ. Shi, yɛ afi 1981 lɛ, akɛ gbɛtsɔɔmɔi hã wielɔi fɛɛ akɛ, amɛdamɔ wiemɔ he woji ni akɛhã asafo lɛ anɔ amɛhã wiemɔi lɛ. * Kɛyashi afi 1990 lɛ shɛ lɛ, no mli lɛ wiemɔhamɔ he woji lɛ ekomɛi biɔ ni afee lɛ toibolɔi kɛ sanegbaa loo ahã mɛi abafee nɔkwɛmɔ nii; shi yɛ nakai afi lɛ mli lɛ, atsake gbɛtsɔɔmɔ lɛ hiɛ, ni kɛjɛ no nɔ kɛyaa lɛ, ahãa maŋshiɛmɔ lɛ tɛ̃ɛ ní nifeemɔi nɛɛ bɛ mli. Afee tsakemɔ kroko yɛ January afi 2008 ni atse be ni akɛhãa maŋshiɛmɔ lɛ nɔ kɛjɛ miniti 45 kɛba miniti 30. Eyɛ mli akɛ afee tsakemɔi yɛ bɔ ni ahãa maŋshiɛmɔ lɛ mli moŋ, shi maŋshiɛmɔi ni asaa he jogbaŋŋ ahãa lɛ kã he eetswa wɔhemɔkɛyeli yɛ Nyɔŋmɔ Wiemɔ lɛ mli lɛ eema shi, ni eetsɔse wɔ koni wɔle Nyɔŋmɔ Maŋtsɛyeli lɛ he nibii srɔtoi lɛ. (1 Tim. 4:13, 16) Ani okɛ miishɛɛ fɔ̃ɔ mɛi ni okɛ kaseɔ nii kɛ mɛi hu ni jeee Odasefoi lɛ nine koni amɛbabo maŋshiɛmɔi ni he hiaa ni ajɛɔ Biblia lɛ mli ahãa lɛ atoi?\n10-12. (a) Mɛɛ tsakemɔi afee yɛ bɔ ni afeɔ Buu-Mɔɔ Nikasemɔ ahãa lɛ mli? (b) Mɛɛ saji ebaahi akɛ wɔbi?\n10 Buu-Mɔɔ Nikasemɔ. Yɛ afi 1922 lɛ, nyɛmimɛi komɛi ni Watch Tower Society lɛ tsuɔ amɛ koni amɛyahã wiemɔi yɛ asafoi lɛ amli ni amɛnyiɛ shiɛmɔ nitsumɔ lɛ hiɛ lɛ jie yi akɛ, esa akɛ afee kpee ko ni akɛbaakase Buu-Mɔɔ lɛ daa. Akpɛlɛ amɛŋaawoo lɛ nɔ, ni shishijee mli lɛ, afeɔ Buu-Mɔɔ nikasemɔ lɛ yɛ otsi lɛ teŋ loo Hɔgbaa.\nBuu-Mɔɔ Nikasemɔ, Ghana, afi 1931\n11 June 15, 1932 Buu-Mɔɔ lɛ kɛ gbɛtsɔɔmɔ kroko hu hã kɛtsɔɔ bɔ ni sa akɛ afee kpee lɛ ahã. Buu-Mɔɔ lɛ kɛ bɔ ni afeɔ kpee nɛɛ ahãa yɛ Betel shĩai lɛ amli lɛ he nɔkwɛmɔnɔ hã, ni atsɔɔ akɛ esa akɛ nyɛmi nuu anyiɛ hiɛ kɛfee kpee lɛ. Nyɛmimɛi hii etɛ baanyɛ atara hiɛgbɛ ni kɛ́ mɔ kome kane kuku lɛ mli lɛ, kɛkɛ lɛ mɔ kroko hu ekane. No beaŋ lɛ, akɛ sanebimɔi wooo kukuji lɛ anaa, no hewɔ lɛ ahãa nyɛmi nuu ni kwɛɔ nɔ lɛ kɛɔ toibolɔi lɛ koni amɛkwɛ sane ni asusuɔ he lɛ ní amɛbibii saji. No sɛɛ lɛ, ekwɛɔ mɛi lɛ ateŋ ni etsɛɔ mɔ ko koni ehã sanebimɔ lɛ hetoo. Akɛɛ mɔ ni kwɛɔ nɔ lɛ akɛ, kɛ́ ena akɛ mlitsɔɔmɔ he miihia lolo lɛ, ekɛ mligbalamɔ “kuku ni mli kã shi” afata he.\n12 Be ni aje shishi lɛ, ahãa asafo fɛɛ asafo halaa wolo lɛ mli nɔ ni mɛi babaoo baasumɔ ni akase. Kɛ̃lɛ, April 15, 1933 Buu-Mɔɔ lɛ wo ŋaa akɛ asafo fɛɛ asafo kɛ Buu-Mɔɔ ni eba lɛ afee nikasemɔ. Yɛ afi 1937 lɛ, akɛ gbɛtsɔɔmɔ hã akɛ afee nikasemɔ lɛ Hɔgbaa. October 1, 1942 Buu-Mɔɔ lɛ kɛ gbɛtsɔɔmɔi krokomɛi hu hã kɛtsake bɔ ni afeɔ kpee nɛɛ, ni ebatsɔ bɔ ni wɔle ni afeɔ lɛ ŋmɛnɛ lɛ. Klɛŋklɛŋ lɛ, Buu-Mɔɔ lɛ tsɔɔ akɛ, akɛ sanebimɔi ni akɛbaakase Buu-Mɔɔ lɛ baawo sane ni akaseɔ lɛ baafã lɛ eko fɛɛ eko shishi. Ekɛfata he akɛ, esa akɛ Buu-Mɔɔ lɛ kasemɔ lɛ ahe ŋmɛlɛtswaa kome. Agbɛnɛ hu, ekɛɛ mɛi ni baahã hetoo lɛ koni amɛhã hetoo lɛ “yɛ amɛ diɛŋtsɛ amɛwiemɔ mli” moŋ fe ni amɛbaakane kɛjɛ kukuji lɛ amli. Buu-Mɔɔ Nikasemɔ lɛ kã he eji gbɛ titri ni nyɔŋ anɔkwafo lɛ tsɔɔ nɔ ekɛ mumɔŋ niyenii hãa yɛ be ni sa mli. (Mat. 24:45) Esa akɛ wɔteŋ mɔ fɛɛ mɔ abi ehe akɛ: ‘Ani daa otsi lɛ, misaa mihe kɛhãa Buu-Mɔɔ lɛ nikasemɔ lɛ? Ni kɛ́ eyɛ minyɛmɔ mli akɛ mahã sane hetoo lɛ, ani mifeɔ nakai?’\n13, 14. Mɛni ji Asafoŋ Biblia Nikasemɔ lɛ yinɔsane, ni mɛni onáa he miishɛɛ yɛ kpee nɛɛ he?\n13 Asafoŋ Biblia Nikasemɔ. Yɛ afi 1890 afii lɛ teŋgbɛ be ni ajie Millennial Dawn wolo kpoi lɛ akpo lɛ, Nyɛminuu H. N. Rahn, ni ji Biblia Kaselɔ ni yɔɔ maŋtiase ni ji Baltimore ni yɔɔ Maryland yɛ Amerika lɛ jie yi akɛ, abua henaa ni akɛ Dawn lɛ afee Biblia nikasemɔ. Klɛŋklɛŋ lɛ, afee kpeei nɛɛ yɛ mɛi ashĩai kɛka akwɛ. Kɛ̃lɛ, be ni shɛɔ September afi 1895 lɛ, aafee kpee nɛɛ yɛ Amerika maji babaoo amli ni eeye omanye. No hewɔ lɛ, Buu-Mɔɔ lɛ ni je kpo nakai nyɔɔŋ lɛ nɔ lɛ jie yi akɛ, mɛi fɛɛ ni kaseɔ anɔkwale lɛ akpe yɛ hei ni amɛyɔɔ lɛ kɛfee kpee nɛɛ. Ekɛ gbɛtsɔɔmɔ hã akɛ, esa akɛ mɔ ni kwɛɔ nikasemɔ lɛ nɔ lɛ afee mɔ ni le nikanemɔ jogbaŋŋ. Atsɔɔ akɛ esa akɛ ekane kukuji lɛ eko, ni no sɛɛ lɛ emɛ koni mɛi ni yɔɔ jɛmɛ lɛ atsɔɔ amɛjwɛŋmɔ. Be ni ekane kuku lɛ mli sane lɛ eko fɛɛ eko ni amɛsusu he lɛ, esa akɛ ekwɛ ŋmalɛi ni yɔɔ mli lɛ koni ekane. Kɛ́ agbe yitso lɛ eko naa lɛ, esa akɛ toibolɔi lɛ ateŋ mɔ fɛɛ mɔ awie nibii ni akase lɛ he kuku.\n14 Atsake kpee nɛɛ gbɛ́i lɛ shii abɔ. Abale lɛ akɛ Berean Circles for Bible Study, aná gbɛ́i lɛ kɛjɛ Beroiabii ni hi shi yɛ klɛŋklɛŋ afii oha lɛ mli ni pɛi Ŋmalɛi lɛ amli jogbaŋŋ lɛ asane lɛ mli. (Bɔf. 17:11) Eyɛ mli aahu lɛ, atsake gbɛ́i lɛ ni ebatsɔ Asafoŋ Wolo Nikasemɔ. Amrɔ nɛɛ, atsɛɔ lɛ Asafoŋ Biblia Nikasemɔ, ni asafo muu lɛ fɛɛ kpeɔ kutuu yɛ Maŋtsɛyeli Asa lɛ nɔ kɛkaseɔ moŋ fe ni kui baakpe yɛ mɛi ashĩai amli. Afii nyɔŋmai komɛi ni eho lɛ, akɛ woji, woji bibii, kɛ Buu-Mɔɔ lɛ mli saji lɛ ekomɛi po fee nikasemɔ lɛ. Kɛjɛ mra beaŋ tɔɔ lɛ, awoɔ mɛi fɛɛ ni baa lɛ hewalɛ koni amɛkɛ amɛhe awo kpee lɛ mli. Kpee nɛɛ eye ebua waa ni ehã nilee ni wɔyɔɔ yɛ Biblia lɛ mli lɛ etee hiɛ babaoo. Ani okaseɔ nii kɛsaa ohe daa kɛhãa kpee nɛɛ, ni okɛ ohe woɔ mli bɔ ni obaanyɛ?\nAni weku jamɔ ni atsɔ hiɛ ato he gbɛjianɔ fata odaa otsi gbɛjianɔtoo lɛ he?\nBE NI naagbee gbii lɛ bɛŋkɛɔ lɛ, Yehowa gbɛjianɔtoo lɛ etee nɔ ekɛ ejwɛŋmɔ ema bɔ ni ehe hiaa ni weku fɛɛ weku ato gbɛjianɔ kɛkase Biblia lɛ nɔ. (2 Tim. 3:1) Ákɛ nɔkwɛmɔnɔ lɛ, wolo ni ji Home and Happiness ni akala yɛ afi 1932 lɛ wie lɛ tɛɛ akɛ: “Esa akɛ weku fɛɛ weku abɔi Biblia lɛ kasemɔ yɛ shĩa amrɔ nɔŋŋ.” May 15, 1956, Buu-Mɔɔ lɛ hu wo wekui ni ji Kristofoi lɛ fɛɛ hewalɛ koni “amɛto Biblia nikasemɔ ni afeɔ lɛ daa lɛ he gbɛjianɔ yɛ amɛshĩai koni weku lɛ fɛɛ aná he sɛɛ.” Kɛkɛ ni ebi akɛ: “Ani oweku lɛ ŋɔɔ gbɛkɛ ko ni nyɛfeɔ ekome kɛkaseɔ Buu-Mɔɔ lɛ dani asafoŋ kpee gbi lɛ shɛɔ?”\nYɛ afi 2009 lɛ, asafo lɛ tsɔɔ bɔ ni weku jamɔ he hiaa waa hã kɛtsɔ otsi teŋ kpee he gbɛjianɔtoo lɛ ni etsake mli lɛ nɔ; kɛjɛ no nɔ ni atsɔɔ akɛ esa akɛ afee Asafoŋ Biblia Nikasemɔ lɛ gbi gbɛkɛ nɔŋŋ ni afeɔ Teokrase Sɔɔmɔ Skul kɛ Sɔɔmɔ Kpee lɛ. January 2011 Wɔ Maŋtsɛyeli Sɔɔmɔ lɛ kɛɛ akɛ: “Yiŋtoo kome hewɔ ni afee tsakemɔ nɛɛ ji ní wekui aná hegbɛ kɛwaje amɛmumɔŋ shidaamɔ kɛtsɔ gbɛkɛ ko ni amɛaato akɛ, daa otsi lɛ amɛkɛbaafee weku jamɔ lɛ nɔ.” Kɛkɛ ni ekɛɛ akɛ: “Amɛŋmɛ amɛtsui shi jogbaŋŋ ni amɛkɛ nɛkɛ be nɛɛ akase loo asusu Biblia mli sane ko ni kɔɔ amɛweku lɛ he lɛ he.” *\nMɛni hewɔ Weku Jamɔ gbɛjianɔtoo lɛ he hiaa waa nakai—nɔ ko ni esaaa akɛ afolɔɔ mli lɛ? Ejaakɛ enáa weku lɛ kɛ asafo lɛ fɛɛ amumɔŋ shidaamɔ nɔ hewalɛ waa. Ákɛ nɔkwɛmɔnɔ lɛ: Abaanyɛ akɛ asafo lɛ ato tsũ ni akɛ blɔk tswa lɛ he. (Kanemɔ Hebribii 3:4-6.) * Kɛ́ abaana akɛ shĩa ko ni akɛ ntayai ema lɛ yɛ hewalɛ loo ebɛ hewalɛ lɛ, ebaadamɔ nibii titri enyɔ komɛi anɔ—bɔ ni atswa eshishitoo lɛ ahã kɛ bɔ ni ntayai lɛ eko fɛɛ eko hewalɛ yɔɔ. Kɛ́ eshishitoo nɔ lɛ bɛ hewalɛ lɛ, tsũ lɛ baawule. Shi kɛ́ tsu lɛ shishitoo nɔ lɛ yɛ hewalɛ po ni ntayai lɛ bɛ hewalɛ lɛ, ebaawule. Atswa Kristofoi asafo lɛ ama shishitoo nɔ ni wa fe fɛɛ ni ji Kristo tsɔɔmɔi lɛ anɔ. (Kanemɔ 1 Korintobii 3:10-15.) * Aŋkroaŋkroi kɛ wekui ni yɔɔ asafo lɛ mli lɛ tamɔ ntayai lɛ. Weku Jamɔ be lɛ hãa aŋkroaŋkroi kɛ wekui náa hegbɛ ni nɔ bɛ kɛtswaa amɛhemɔkɛyeli amɛmaa shi, ni amɛhãa emli waa bɔ ni enyɛɔ edamɔɔ naagbai ni naa wala tamɔ la naa. Ni kɛ́ aŋkroaŋkroi ahe wa yɛ mumɔŋ lɛ, wekui lɛ ahe waa yɛ mumɔŋ ni ehãa asafoi lɛ hu ahe walaa. Ani weku jamɔ ni atsɔ hiɛ ato he gbɛjianɔ fata odaa otsi gbɛjianɔtoo lɛ he?\n^ kk. 59 Obaanyɛ oná woji kɛ nibii ni ajie yi akɛ abaanyɛ akɛfee weku jamɔ lɛ yɛ January 2011 Wɔ Maŋtsɛyeli Sɔɔmɔ lɛ mli.\n^ kk. 60 Mɛi ni ená “ŋwɛi tsɛmɔ lɛ” Paulo kɛwieɔ lɛ. (Heb. 3:1) Shi ŋaawoo nɛɛ kɔɔ Kristofoi fɛɛ ahe yɛ gbɛ ko nɔ.\n^ kk. 60 Kɛ́ ootao ole Biblia mli sane nɛɛ he nii fitsofitso lɛ, kwɛmɔ July 15, 1999, Buu-Mɔɔ lɛ baafa 12-14, kuku 15-20 lɛ. Mɛni hewɔ okaneee kukuji nɛɛ, ni okwɛ bɔ ni esaa o-Weku Jamɔ gbɛjianɔtoo lɛ he ehãa?\n15. Mɛni ato Teokrase Sɔɔmɔ Skul lɛ he gbɛjianɔ koni etsu?\n15 Teokrase Sɔɔmɔ Skul. Carey Barber, ni no beaŋ lɛ esɔmɔɔ yɛ nitsumɔhe yitso ni yɔɔ Brooklyn, New York, lɛ kɛɛ akɛ: “Ju gbɛkɛ yɛ February 16, 1942 lɛ, abi ni hii fɛɛ ni yɔɔ Brooklyn Betel weku lɛ mli lɛ kɛ amɛhe awo nɔ ni sɛɛ mli lɛ abaatsɛ lɛ akɛ Teokrase Sɔɔmɔ Skul lɛ mli.” Nyɛminuu Barber, ni sɛɛ mli kwraa lɛ ebatsɔ Gbɛtsɔɔmɔ Kuu lɛ mlinyo lɛ wie skul lɛ he akɛ, “eji bɔ ni Yehowa kɛ ewebii yeɔ jogbaŋŋ amrɔ nɛɛ he nibii ni sa kadimɔ waa lɛ ateŋ ekome.” Gbɛjianɔtoo lɛ ye omanye jogbaŋŋ, ejaakɛ eye ebua nyɛmimɛi hii lɛ ni amɛnitsɔɔmɔ kɛ hesai ni amɛyɔɔ yɛ shiɛmɔ nitsumɔ lɛ mli lɛ tee hiɛ waa aahu akɛ kɛjɛ afi 1943 kɛyaa lɛ, ahã asafoi ni yɔɔ je lɛŋ fɛɛ lɛ anine shɛ wolo ni ji Course in Theocratic Ministry lɛ nɔ fiofio. June 1, 1943, Buu-Mɔɔ lɛ tsɔɔ akɛ, ato Teokrase Sɔɔmɔ Skul lɛ he gbɛjianɔ koni ehã Nyɔŋmɔ webii lɛ “atsɔse amɛhe ni amɛbatsɔmɔ Odasefoi kpakpai yɛ Maŋtsɛyeli lɛ shiɛmɔ mli.”—2 Tim. 2:15.\n16, 17. Ani hesai kɛkɛ Teokrase Sɔɔmɔ Skul lɛ hã aná? Tsɔɔmɔ mli.\n16 Shishijee lɛ, ewa kɛhã mɛi pii akɛ amɛbaahã wiemɔ yɛ mɛi babaoo ahiɛ. Clayton Woodworth, Jr., ni awo epapa tsuŋ afata Nyɛminuu Rutherford kɛ mɛi krokomɛi ahe yɛ gbɛ ni ejaaa nɔ yɛ afi 1918 lɛ tsɔɔ bɔ ni enu he ehã be ni eŋma egbɛ́i yɛ skul lɛ mli klɛŋklɛŋ kwraa yɛ afi 1943 lɛ. Nyɛminuu Woodworth kɛɛ akɛ: “No mli lɛ, ewa waa kɛhã mi akɛ mahã wiemɔ. Efee tamɔ mililɛi etsii yɛ midaaŋ, minaabu fɛɛ gbi, ni migbee bafee nɔ ko ko.” Kɛ̃lɛ, be ni Clayton he basa kɛ wiemɔ hamɔ lɛ, ebaná hegbɛi ni ehã wiemɔi babaoo. Jeee wiemɔ mli hesai kɛkɛ skul lɛ ye ebua lɛ ni ená. Skul lɛ tsɔɔ lɛ bɔ ni ehe hiaa ni aba he shi ni akɛ hiɛ afɔ̃ Yehowa nɔ. Ekɛɛ akɛ: “Mibayɔse akɛ, wielɔ lɛ diɛŋtsɛ he ehiaaa. Shi kɛ́ ekase nii lɛ kɛsaa ehe jogbaŋŋ ni ekɛ ehiɛ fɔ̃ Yehowa nɔ lɛ, etoibolɔi lɛ baaná ewiemɔ lɛ he miishɛɛ ni amɛbaakase nɔ ko kɛjɛ mli.”\n17 Yɛ afi 1959 lɛ, aŋmɛ nyɛmimɛi yei lɛ gbɛ ni amɛŋmala amɛgbɛ́i yɛ skul lɛ mli. Nyɛmiyoo Edna Bauer tsɔɔ bɔ ni enu he ehã be ni atswa adafi yɛ kpee ko ni etee lɛ shishi lɛ. Ewie akɛ: “Mikaiɔ bɔ ni adafi ni atswa lɛ hã nyɛmimɛi yei lɛ amii shɛ amɛhe waa hã lɛ. Agbɛnɛ amɛná hegbɛi babaoo.” Yɛ afii ni eho lɛ amli lɛ, nyɛmimɛi hii kɛ yei babaoo kɛ amɛhe wo Teokrase Sɔɔmɔ Skul lɛ mli koni Yehowa atsɔɔ amɛ nii. Ŋmɛnɛ lɛ, wɔnine shɛɔ tsɔsemɔ ni tamɔ nakai lɛ nɔ lolo yɛ wɔ-otsi teŋ kpee lɛ shishi.—Kanemɔ Yesaia 54:13.\n18, 19. (a) Bianɛ lɛ, mɛɛ gbɛ nɔ atsɔɔ akɛ gbɛtsɔɔmɔi hãa wɔ koni wɔkɛtsu shiɛmɔ nitsumɔ lɛ? (b) Mɛni hewɔ wɔláa yɛ wɔkpeei ashishi lɛ? (Kwɛmɔ akrabatsa ni ji “ Anɔkwale lɛ Lalai lɛ Alámɔ” lɛ hu.\n18 Sɔɔmɔ Kpee. Mra mli tɔ̃ɔ yɛ afi 1919 lɛ, no mli lɛ akpeɔ kɛtoɔ shiɛmɔyaa he gbɛjianɔ. No beaŋ lɛ, jeee asafoŋbii lɛ fɛɛ yaa kpee nɛɛ—mɛi ni kɛ amɛhe woɔ woji ajaa mli lɛ pɛ yaa. Afi 1923 lɛ mli fã kpotoo lɛ, atoɔ Sɔɔmɔ Kpee lɛ he gbɛjianɔ shi kome yɛ nyɔɔŋ lɛ mli, ni akpaa gbɛ akɛ asafoŋbii lɛ fɛɛ baaya kpee nɛɛ. Be ni afi 1928 lɛ shɛɔ lɛ, awo asafoi fɛɛ hewalɛ koni amɛfee Sɔɔmɔ Kpee lɛ daa otsi, ni yɛ afi 1935 lɛ mli lɛ, Buu-Mɔɔ lɛ wo asafoi fɛɛ hewalɛ koni amɛdamɔ saji ni akalaa yɛ Director lɛ (ni sɛɛ mli lɛ atsɛ lɛ Informant, ni no hu sɛɛ mli lɛ abatsɛ lɛ akɛ Wɔ Maŋtsɛyeli Sɔɔmɔ lɛ) mli lɛ anɔ afee Sɔɔmɔ Kpee lɛ. Etsɛɛɛ ni kpee nɛɛ batsɔ asafoi fɛɛ agbɛjianɔtoo lɛ fã.\n19 Ŋmɛnɛ lɛ, akɛ gbɛtsɔɔmɔi ni sa ni hãa wɔnyɛɔ wɔkɛ wɔhe woɔ shiɛmɔ nitsumɔ lɛ mli lɛ hãa wɔ yɛ otsi teŋ kpee ni wɔyaa lɛ shishi. (Mat. 10:5-13) Kɛ́ oshɛɔ taomɔ nii lɛ ahe, ni ahãa bo kpee nifeemɔ wolo lɛ eko lɛ, ani okaseɔ ni okɛ emli ŋaawoi lɛ tsuɔ nii yɛ shiɛmɔ nitsumɔ lɛ mli?\nKpee ni He Hiaa Fe Fɛɛ yɛ Afi lɛ Mli\nKɛjɛ klɛŋklɛŋ afii oha Ŋ.B. tɔ̃ɔ lɛ, Kristofoi kpeɔ kutuu daa afi kɛyeɔ Kristo gbele lɛ Kaimɔ lɛ gbi jurɔ (Kwɛmɔ kuku 20)\n20-22. (a) Mɛni hewɔ wɔyeɔ Yesu gbele lɛ kaimɔ lɛ? (b) Daa afi kɛ́ wɔtee Kaimɔ lɛ, mɛɛ sɛɛ wɔnáa?\n20 Yesu fã esɛɛnyiɛlɔi lɛ koni amɛya nɔ amɛkai egbele lɛ kɛyashi ebaaba. Taakɛ eji yɛ Hehoo gbijurɔyeli lɛ gbɛfaŋ lɛ, Kristo gbele lɛ Kaimɔ ji daa afi nifeemɔ. (1 Kor. 11:23-26) Mɛi akpekpei komɛi baa kpee nɛɛ daa afi. Ehãa mɛi ni afɔ amɛmu lɛ ajwɛŋmɔ hiɔ hegbɛ ni amɛná akɛ amɛbaafata he kɛye nɔ yɛ Maŋtsɛyeli lɛ mli lɛ anɔ. (Rom. 8:17) Ni yɛ toi krokomɛi lɛ agbɛfaŋ lɛ, ewoɔ bulɛ ni mli kwɔ kɛ anɔkwa ni amɛyeɔ Nyɔŋmɔ Maŋtsɛyeli lɛ nɔ Maŋtsɛ lɛ mli hewalɛ waa.—Yoh. 10:16.\n21 Nyɛminuu Russell kɛ ehefatalɔi lɛ yɔse bɔ ni ehe hiaa ni aye Nuŋtsɔ lɛ Gbɛkɛ Niyenii lɛ kaimɔ he gbi jurɔ lɛ, ni amɛle akɛ esa akɛ aye lɛ shi kome pɛ yɛ afi lɛ mli. April afi 1880 Buu-Mɔɔ lɛ kɛɛ akɛ: “Afii abɔ nɛ ni wɔ mɛi ni wɔyɔɔ Pittsburgh lɛ wɔtee nɔ wɔye . . . Hehoo [Kaimɔ] gbi jurɔ lɛ, ni wɔye okadi nibii ni damɔ shi kɛhã Nuŋtsɔ lɛ gbɔmɔtso kɛ elá lɛ eko.” Etsɛɛɛ ni abɔi kpee wuji afeemɔ yɛ Kaimɔ be lɛ mli. Klɛŋklɛŋ be ni akane mɛi abɔ ni ba kpee ni tamɔ nɛkɛ lɛ ji afi 1889, mɛi 225 tee kpee lɛ, ni abaptisi mɛi 22.\n22 Ŋmɛnɛ lɛ, akɛ Kaimɔ gbijurɔyeli lɛ fataaa kpokpaa wulu nɔ kpee gbɛjianɔtoo lɛ he dɔŋŋ, shi wɔfɔ̃ɔ mɛi fɛɛ ni yɔɔ wɔkutsei lɛ amli lɛ nine koni amɛbafata wɔhe yɛ wɔ-Maŋtsɛyeli Asai anɔ loo hei ni wɔyahai kɛhã gbi jurɔ lɛ. Yɛ afi 2013 lɛ, mɛi akpekpei 19 kɛ sɛɛ ba Yesu gbele lɛ kaimɔ nifeemɔ lɛ shishi. Kwɛ hegbɛ kple ni wɔná akɛ wɔbaaya Kaimɔ lɛ shishi, ni agbɛnɛ hu wɔwo mɛi krokomɛi ahewalɛ ni amɛbafata wɔhe yɛ gbi gbɛkɛ ni yɔɔ krɔŋkrɔŋ fe fɛɛ nɛɛ nɔ! Ani daa afi lɛ, okɛ miishɛɛ fɔ̃ɔ mɛi babaoo anine kɛbaa Kaimɔ lɛ shishi bɔ ni obaanyɛ?\nWɔnifeemɔ Hãa Anaa Bɔ ni Wɔbuɔ Kpeei Wɔhãa\n23. Te onaa kpee ni wɔkpeɔ kutuu lɛ ohãa tɛŋŋ?\n23 Yehowa tsuji anɔkwafoi lɛ enaaa fãmɔ akɛ akpe kutuu lɛ akɛ eji jatsu. (Heb. 10:24, 25; 1 Yoh. 5:3) Ákɛ nɔkwɛmɔnɔ lɛ, Maŋtsɛ David ná miishɛɛ waa akɛ eya Yehowa we lɛ koni eyajá lɛ. (Lala 27:4) Enya enɛ feemɔ he waa, titri kɛ́ eyɛ mɛi ni sumɔɔ Nyɔŋmɔ lɛ ateŋ. (Lala 35:18) Agbɛnɛ, susumɔ Yesu nɔkwɛmɔnɔ lɛ he okwɛ. Be ni eji gbekɛ po lɛ, ená shwelɛ ni mli wa akɛ ebaaya e-Tsɛ sɔlemɔwe lɛ.—Luka 2:41-49.\nBɔ ni wɔsumɔɔ waa akɛ wɔkpe kutuu lɛ hãa anaa wɔ akɛ . . . wɔheɔ wɔyeɔ akɛ Nyɔŋmɔ Maŋtsɛyeli lɛ ji nɔ ko ni yɔɔ diɛŋtsɛ\n24. Kɛ́ wɔtee kpeei lɛ, mɛɛ hegbɛi wɔnáa?\n24 Kɛ́ wɔtee kpeei lɛ, wɔtsɔɔ akɛ wɔsumɔɔ Yehowa, ni ekã wɔtsui nɔ akɛ wɔbaatswa wɔnyɛmimɛi Kristofoi lɛ wɔma shi. Agbɛnɛ hu, wɔhãa anaa akɛ wɔmiisumɔ ni wɔle bɔ ni wɔbaafee wɔhi shi akɛ Nyɔŋmɔ Maŋtsɛyeli lɛ shishi bii, ejaakɛ wɔsafoŋ kpeei, kpokpaa nɔ kpeei, kɛ kpeei wuji lɛ ashishi titri wɔnine shɛɔ tsɔsemɔi nɛɛ anɔ yɛ. Kɛfata he lɛ, wɔkpeei lɛ hãa wɔnáa hesai kɛ nyɛmɔ ni he hiaa wɔ koni wɔnyɛ wɔfĩ shi yɛ nitsumɔ ni he hiaa waa ni Nyɔŋmɔ Maŋtsɛyeli lɛ tsuɔ ŋmɛnɛ lɛ ateŋ ekome mli, no ji ní afee mɛi kaselɔi ahã Maŋtsɛ Yesu Kristo, ni atsɔse amɛ. (Kanemɔ Mateo 28:19, 20.) Ekã shi faŋŋ akɛ, bɔ ni wɔsumɔɔ waa akɛ wɔkpe kutuu lɛ hãa anaa wɔ akɛ, wɔji aŋkroaŋkroi ni heɔ yeɔ akɛ Nyɔŋmɔ Maŋtsɛyeli lɛ ji nɔ ko ni yɔɔ diɛŋtsɛ. Nyɛhãa wɔkɛ wɔnifeemɔi atsɔa akɛ wɔhiɛ sɔɔ kpeei nɛɛ jogbaŋŋ diɛŋtsɛ!\n^ kk. 2 Kɛfata wɔdaa otsi asafoŋ kpeei lɛ he lɛ, awoɔ wekui kɛ aŋkroaŋkroi fɛɛ hewalɛ koni kɛhooo kwraa lɛ, amɛto be ko kɛhã aŋkro nikasemɔ loo weku jamɔ.\n^ kk. 9 Be ni afi 2013 lɛ shɛɔ lɛ, no mli lɛ afee maŋshiɛmɔ hamɔ he woji 180 kɛ sɛɛ sɔŋŋ.\nMɛni hewɔ wɔkpeɔ kutuu lɛ?\nTe onaa wɔkpeei srɔtoi lɛ ohãa tɛŋŋ?\nMɛni wɔnifeemɔ yɛ kpeei ahe lɛ hãa anaa? Tsɔɔmɔ mli.\nDAA AFI HENAABUAMƆI NI FEƆ NYƆŊMƆ WEBII EKOME\nYEHOWA fã Israel hii fɛɛ koni amɛyabua amɛhe naa yɛ Yerusalem shii etɛ yɛ afi mli. (2 Mose 23:14-17; 3 Mose 23:34-36) Yosef ni ŋɔ Yesu efee ebi lɛ ŋɔɔ eweku muu lɛ fɛɛ kɛyaa Yerusalem yɛ bei nɛɛ amli. Ekã shi faŋŋ akɛ Israel hii krokomɛi hu fee nakai. Nakai nɔŋŋ ŋmɛnɛ lɛ, Nyɔŋmɔ webii kpeɔ shii etɛ daa afi kɛhã kpokpaa nɔ kpeei kɛ kpeei wuji. Kpeei wuji lɛ ekomɛi efee yinɔsane ni sa kadimɔ waa yɛ Nyɔŋmɔ gbɛjianɔtoo lɛ fã ni yɔɔ shikpɔŋ lɛ nɔ lɛ hiɛyaa mli yɛ naagbee gbii nɛɛ amli. Hã wɔsusu kpeei wuji nɛɛ fioo komɛi ahe ni wɔkwɛ nibii ni hã amɛbaafee nɔ ni hiɛ kpaŋ nɔ kɔkɔɔkɔ lɛ.\nAfi 1919: Cedar Point, Ohio yɛ Amerika\nEnɛ ji klɛŋklɛŋ kpee wulu fe fɛɛ ni afee yɛ Jeŋ Ta I lɛ sɛɛ.\nAtsĩɛ shiɛmɔ nitsumɔ lɛ hiɛ ekoŋŋ.\nAtswa adafi akɛ abaabɔi The Golden Age (ni amrɔ nɛɛ atsɛɔ lɛ Awake!) lɛ kalamɔ.\nAfi 1922: Cedar Point, Ohio\nAwo shiɛmɔ nitsumɔ lɛ mli hewalɛ yɛ wiemɔ ko ni ahã ni yitso ji “Maŋtsɛyeli Lɛ” mli. Wiemɔ nɛɛ mli ni aná famɔ ni woɔ mɔ hewalɛ waa nɛɛ kɛjɛ, no ji: “Nyɛtswaa, nyɛtswaa, nyɛtswaa, Maŋtsɛ lɛ kɛ e-Maŋtsɛyeli lɛ he adafi”!\nAfi 1931: Columbus yɛ Ohio\nKpee nɛɛ mli wɔŋɔ gbɛ́i Yehowa Odasefoi lɛ wɔfɔ̃ wɔnɔ.\nAfi 1935: Washington, D.C.\nWɔbaná wɔle klɛŋklɛŋ kwraa akɛ “asafo babaoo” ni atsĩ tã yɛ Kpojiemɔ 7:9 yɛ Biblia ni ji King James Version lɛ mli lɛ baahi shi kɛya naanɔ yɛ shikpɔŋ nɛɛ nɔ.\nAfi 1942: New World Theocratic Assembly ni afee yɛ maŋtiasei 85 amli yɛ je lɛŋ fɛɛ lɛ\nAhã wiemɔ ni ji “Toiŋjɔlɛ—Ani Esɛɛ Baatsɛ?” lɛ kɛgbala gbalɛ ni yɔɔ Kpojiemɔ yitso 17 lɛ mli kɛtsɔɔ akɛ kɛ́ agbe Jeŋ Ta II lɛ naa lɛ, abaaná be kɛbua Nyɔŋmɔ Maŋtsɛyeli lɛ shishi bii babaoo krokomɛi hu anaa.\nAfi 1950: Theocracy’s Increase Assembly\ncAjie New World Translation of the Christian Greek Scriptures lɛ kpo.\nAfi 1958: Divine Will International Assembly\nEnɛ ji majimaji ateŋ kpee wulu fe fɛɛ ni afee yɛ maŋtiase kome pɛ mli; mɛi 250,000 kɛ sɛɛ jɛ shikpɔji 123 anɔ tee kpee nɛɛ yɛ New York.\nAfi 1961: United Worshipers Assembly\nAjie New World Translation of the Holy Scriptures Biblia muu lɛ fɛɛ kpo.\nAfi 1992: “La Hiɛlɔi” Akpokpaa Wulu nɔ Kpee\nYɛ tsutsu Soviet Union lɛ, enɛ bafee klɛŋklɛŋ majimaji ateŋ kpee ni Yehowa Odasefoi fee yɛ St. Petersburg yɛ Russia.\nAfi 1993: “Ŋwɛi Nitsɔɔmɔ” Kpee Wulu, Kyiv yɛ Ukraine\nYɛ yinɔsane mli fɛɛ lɛ, enɛ ji kpee ni Kristofoi fee ni abaptisi mɛi, ni ji shiɛlɔi 7,402 yɛ kpee kome shishi.\nAfi 2011: ‘Nyɔŋmɔ Maŋtsɛyeli lɛ Aba!’ Kpee Wulu\nAfee tsakemɔ yɛ shishinumɔ ni kulɛ wɔhiɛ yɛ gbalɛ ni kɔɔ amaga ni atsĩ tã yɛ Daniel wolo lɛ yitso 2 lɛ mli lɛ he. Amrɔ nɛɛ, wɔbale akɛ amaga lɛ dade waobii ni sũ futu mli lɛ damɔ shi kɛhã Anglo-Amerika Jeŋ Hewalɛ ni baakã he ená mɛi anɔ hewalɛ kɛyashi Nyɔŋmɔ Maŋtsɛyeli lɛ baajwara mfonirifeemɔ amaga muu lɛ fɛɛ lɛ.\nAfi 2014: “Yaa nɔ Otao Nyɔŋmɔ Maŋtsɛyeli lɛ Tsutsu!” Kpee Wulu\nAkɛye Kristo Maŋtsɛyeli ni ato shishi yɛ ŋwɛi afii 100 nɛ lɛ he gbi jurɔ.\n“ANƆKWALE LƐ LALAI LƐ ALÁMƆ”\nYEHOWA webii lɛ sumɔɔ akɛ amɛlá lalai ni kɔɔ ehe amɛhã lɛ kɛma amɛhe ni amɛtuu kɛhã lɛ lɛ nɔ mi. Ákɛ nɔkwɛmɔnɔ lɛ, be ni Yehowa kpɔ̃ Israelbii lɛ kɛjɛ Egiptbii lɛ adɛŋ yɛ Ŋshɔ Tsuru lɛ naa lɛ, Israelbii lɛ kɛ miishɛɛ lá jogbaŋŋ kɛjie amɛhiɛsɔɔ kɛ bulɛ kpo. (2 Mose 15:1-21) Sɛɛ mli lɛ, lala bafee jamɔ ni akɛhaa Yehowa yɛ sɔlemɔwe lɛ fã. (1 Kron. 23:4, 5; 25:7) Yɛ klɛŋklɛŋ afii 100 lɛ mli lɛ, Yesu kɛ ekaselɔi lɛ tsɔ yijiemɔ lalai ni amɛlá lɛ anɔ amɛjie amɛhiɛsɔɔ kpo amɛtsɔɔ Yehowa.—Mat. 26:30; Efe. 5:19.\nNakai nɔŋŋ kɛjɛ be ni Nyɛminuu Russell kɛ ehefatalɔi lɛ bɔi anɔkwale lɛ taomɔ tɔ̃ɔ kɛbashi amrɔ nɛɛ, wɔkɛ lalai srɔtoi babaoo etsu nii yɛ jamɔ ni wɔkɛhãa Yehowa lɛ mli. Be ni February 15, 1896 Buu-Mɔɔ lɛ tsɔɔ gbɛfaŋnɔ ni he hiaa ni lala tsuɔ lɛ, ewie akɛ: “Anɔkwale lɛ lalai lɛ alámɔ ji gbɛ ni hi jogbaŋŋ ni akɛshɛɔ Nyɔŋmɔ webii lɛ ayitseiaŋ kɛ amɛtsuiiaŋ.”\nKwɛmɔ gbɛi ni mɛi ni jɛ maji srɔtoi anɔ lɛ feɔ amɛweku jamɔ lɛ amɛhaa, ni okwɛ akɛ mɛni obaanyɛ okase kɛjɛ mli.


Anɛ O Hɛɛ Yehowa Juɛmi Ngɛ Dami Sane Yemi He ɔ Eko Lo? | Kase\nKANE NGƐ Afrikaans Albanian Amerika Mumuihi A Gbi Amharic Angola Mumuihi A Gbi Arabic Argentina Mumuihi A Gbi Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Mumuihi A Gbi Boulou Brazil Mumuihi A Gbi Britian Mumuihi A Gbi Bulgarian Catalan Cebuano Chichewa Chile Mumuihi A Gbi China Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuihi A Gbi Croatian Cuba Mumuihi A Gbi Czech Czech Mumuihi A Gbi Dangme Danish Digor Douala Dutch Ecuador Mumuihi A Gbi Efik English Estonian Ewe Fijian Filipi Mumuihi A Gbi Finland Mumuihi A Gbi Finnish Fon French French Mumuihi A Gbi Ga Georgian German Germany Mumuihi A Gbi Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungary Mumuihi A Gbi Ibanag Icelandic Igbo Iloko India Mumuihi A Gbi Indonesia Mumuihi A Gbi Indonesian Isoko Italian Italy Mumuihi A Gbi Japan Mumuihi A Gbi Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Mumuihi A Gbi Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Mumuihi A Gbi Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Mumuihi A Gbi Persian Peru Mumuihi A Gbi Pidgin (Cameroon) Poland Mumuihi A Gbi Polish Portugal Mumuihi A Gbi Portuguese Punjabi Quebec Mumuihi A Gbi Quechua (Bolivia) Romania Mumuihi A Gbi Romanian Russia Mumuihi A Gbi Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Mumuihi A Gbi Slovenian Solomon Islands Pidgin Spain Mumuihi A Gbi Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuela Mumuihi A Gbi Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuihi A Gbi Zulu\n‘Ma wo Yehowa biɛ ta kɛ je e yi . . . , nɔ́ nɛ da, kɛ nɔ́ nɛ sa pɛ e peeɔ.’—5 MOSE 32:3, 4.\nLAHI: 15, 2\nKE A YE WƆ SANE YAYA A, KƐ NGMAMI NƐ ƆMƐ NƐ WA MA KAI Ɔ MAA YE BUA WƆ HA KƐƐ?\n1, 2. (a) Mɛni sane yaya lɛ a ye Nabot kɛ e binyumu ɔmɛ? (b) Mɛni suhi enyɔ a he nɛ wa ma susu ngɛ munyu nɛ ɔ mi?\nMO SUSU sane nɛ ɔ he nɛ o hyɛ. A po nyumu ko nya kaa e pee yayami ko nɛ hɛdɔ ngɛ he. Yaka nimli komɛ ba ye lakpa odase kɛ si lɛ, nɛ a bu nyumu ɔ gbenɔ fɔ. Enɛ ɔ ha nɛ e weku li kɛ e huɛmɛ a he mi po. Nihi nɛ a suɔ dami sane yemi ɔ hao wawɛɛ benɛ a na kaa a ngɛ nyumu nɛ ɔ kɛ e bi nyumuhi nɛ a pee we nɔ́ ko ɔ gbee ɔ. Munyu nɛ ɔ pi nyazia. Sane nɛ ɔ kɔɔ Yehowa sɔmɔlɔ anɔkualetsɛ ko nɛ a tsɛɛ lɛ ke Nabot nɛ e hi si benɛ Matsɛ Ahab ngɛ Israel nɔ yee ɔ he.—1 Ma. 21:11-13; 2 Ma. 9:26.\n2 Tsa pi Nabot sane ɔ pɛ he nɛ wa ma susu ngɛ munyu nɛ ɔ mi. Wa ma susu asafo mi nɔkɔtɔma ko nɛ yeɔ anɔkuale nɛ e hi si ngɛ Kristofohi asafo ɔ mi ngɛ kaseli ɔmɛ a be ɔ mi ɔ hu he. E tɔ̃ tɔmi ko nɛ hɛdɔ ngɛ he. Ke wa susu Baiblo mi nɔ hyɛmi ní nɛ ɔmɛ a he ɔ, wa ma yɔse kaa e biɔ he si bami loko wa ma nyɛ ma ná Yehowa juɛmi ngɛ dami sane yemi he ɔ eko. Jehanɛ hu ɔ, wa maa le bɔ nɛ ke a ye wɔ sane yaya ngɛ asafo ɔ mi, nɛ wa je wa tsui mi nɛ waa kɛ yayami ɔ pa a, lɔ ɔ maa tsɔɔ kaa wa hɛɛ Yehowa juɛmi ngɛ dami sane yemi he ɔ eko.\nA YE LƐ SANE YAYA\n3, 4. Mɛni nɔmlɔ Nabot ji, nɛ mɛni he je nɛ e kua kaa e be e wai ngmɔ ɔ juae kɛ ha Matsɛ Ahab ɔ?\n3 Benɛ Israel bi fuu ngɛ Matsɛ Ahab kɛ e yo nɛ ji Manyɛ Yezebel yiwutsotsɛ ɔ a nɔ hyɛmi nɔ́ yaya a kasee ɔ, Nabot lɛɛ, e ye Yehowa anɔkuale. Baal sɔmɔli nɛ ɔmɛ bui Yehowa aloo e Mlaa amɛ. Se Nabot lɛɛ, huɛ bɔmi nɛ ngɛ e kɛ Yehowa kpɛti ɔ he hia lɛ pe e wami tete po.\n4 Kane 1 Matsɛmɛ 21:1-3. Benɛ Ahab de Nabot kaa e jua e wai ngmɔ ɔ ha lɛ, aloo Nabot nɛ ha nɛ e ngɔ e wai ngmɔ kpa ko nɛ hi pe lɛ Nabot ɔ e nɔ ɔ kɛ tsake ɔ, Nabot kua. Mɛni he je? E je bumi mi nɛ e tsɔɔ nya ke: ‘Yehowa ngmɛ́ blɔ kaa ma ngɔ ye nɛmɛ a gbosi ní ɔ ngɔ ha mo.’ Nabot kua kaa e ma ha lɛ ngmɔ ɔ, ejakaa e le mlaa nɛ Yehowa kɛ ha Israel bi ɔmɛ kaa a ko jua a gbosi ní ha nɔ ko nɛ e ba plɛ pee nɔ ɔ nɔ́ kulaa a. (3 Mose 25:23; 4 Mose 36:7) E ngɛ heii kaa Nabot susuɔ níhi a he kaa bɔ nɛ Yehowa peeɔ ɔ.\n5. Mɛni Yezebel pee nɛ lɔ ɔ ha nɛ a gbe Nabot?\n5 Aywilɛho sane ji kaa, benɛ Nabot kua kaa e be ngmɔ ɔ juae ɔ, Matsɛ Ahab kɛ e yo ɔ tsuo pee lɛ yi wu tso níhi fuu. Akɛnɛ Yezebel suɔ kaa e ma kpɔ̃ wai ngmɔ ɔ kɛ ha e huno ɔ he je ɔ, e ha nɛ a po Nabot nya, nɛ nyagbenyagbe ɔ, a gbe e kɛ e binyumu ɔmɛ tsuo. Kɛ Yehowa ma tsu sane nɛ ngɛ aywilɛho kaa kikɛ nɛ ɔ he ní ha kɛɛ?\nMAWU YE DAMI SANE\n6, 7. Mɛni Yehowa pee kɛ tsɔɔ kaa e suɔ dami sane yemi, nɛ mɛni he je nɛ enɛ ɔ wo Nabot weku li kɛ e huɛmɛ ɔmɛ a bua a?\n6 Yehowa tsɔ Eliya Ahab ngɔ amlɔ nɔuu. Eliya bu Ahab kaa nɔ gbelɔ kɛ julɔ, nɛ e da blɔ kaa e bu lɛ jã. Kɛ Yehowa ye sane ɔ ha kɛɛ? A maa gbe Ahab kɛ e yo ɔ, kɛ e binyumu ɔmɛ kaa bɔ nɛ a gbe Nabot kɛ e binyumu ɔmɛ ɔ.—1 Ma. 21:17-25.\n7 E ngɛ mi kaa Ahab yi wu tsuo ní ɔ ha nɛ Nabot weku li ɔmɛ kɛ e huɛmɛ ɔmɛ hao wawɛɛ mohu lɛɛ, se atsinyɛ jemi ko be he kaa benɛ a ná le kaa Yehowa yɔse sane yaya nɛ a ye Nabot nɛ e tsu he ní amlɔ nɔuu ɔ, lɔ ɔ wo a bua bɔɔ. Se nɔ́ ko nɛ a hyɛ we blɔ ya nɔ, nɛ eko ɔ, lɔ ɔ ha nɛ e he wa ha mɛ kaa a maa ba a he si, nɛ a ngɔ a hɛ kɛ fɔ Yehowa nɔ.\n8. Benɛ Ahab nu Yehowa kojomi sɛ gbi ɔ, kɛ e pee e ní ha kɛɛ, nɛ mɛni je mi kɛ ba?\n8 Benɛ Ahab nu nɔ́ nɛ Yehowa ma e juɛmi nya si kaa e maa pee lɛ ɔ, “e hía e tade ɔmɛ, nɛ e bu kpekpe ya bo. E ha hwɔ, nɛ e kɛ kpekpe ya bo ɔ hwɔɔ si; nɛ ke e ngɛ nyɛɛe ɔ, e peeɔ kaa nɔ ko nɛ e nini je e nɔ.” Ahab ba e he si! Mɛni je mi kɛ ba? Yehowa de Eliya ke: ‘Akɛnɛ e ba e he si he je ɔ, i be hae nɛ haomi ɔ nɛ ba e nɔ ngɛ e wami be mi; e binyumu ɔ yi nɔ nɛ ma ngɔ haomi kɛ ba Ahab we ɔ nɔ!’ (1 Ma. 21:27-29; 2 Ma. 10:10, 11, 17) Yehowa, ‘nɔ nɛ kaa adesa tsui hyɛɔ’ ɔ, na Ahab mɔbɔ.—Abɛ 17:3.\nHE SI BAMI POƆ NƆ HE PIƐ\n9. Mɛni he je nɛ he si bami ma nyɛ maa po Nabot weku li kɛ e huɛmɛ ɔmɛ a he piɛ ɔ?\n9 Kɛ bɔ nɛ Yehowa tsu sane ɔ he ní ha a ha nɛ nihi nɛ a le kaa Ahab pee yayami nɛ hɛdɔ ngɛ he ɔ pee a ní kɛɛ? Eko ɔ, akɛnɛ e ngɛ kaa nɔ́ nɛ Yehowa tsake e juɛmi he je ɔ, lɔ ɔ ba pee hemi kɛ yemi he ka kɛ ha Nabot weku li kɛ e huɛmɛ ɔmɛ. Ke jã a, lɛɛ he si bami ma nyɛ maa po a he piɛ nɛ a kai kaa e sa nɛ a ya nɔ nɛ a sɔmɔ Yehowa ngɛ anɔkuale mi, nɛ a ná hɛ kɛ nɔ fɔmi kaa a Mawu ɔ be nyɛe maa ye sane yaya. (Kane 5 Mose 32:3, 4.) Hwɔɔ se ɔ, ke Yehowa tle dali si ɔ, Nabot weku li ɔmɛ maa na a suɔli nɛ a gbo ɔ ekohu. A maa na kaa Yehowa ye dami sane kɛ pi si. (Hiob 14:14, 15; Yoh. 5:28, 29) Jehanɛ hu ɔ, nɔ nɛ baa e he si ɔ le kaa “Mawu maa kojo wɔ ngɛ níhi tsuo nɛ wa pee ɔ a he. Níhi nɛ wa pee ngɛ laami mi po, e maa kojo wɔ ngɛ a he; kpakpa jio, yaya jio.” (Fiɛlɔ 12:14) Niinɛ, ke Yehowa ngɛ kojoe ɔ, e susuɔ níhi fuu nɛ wa juɛmi sui he po a he. Enɛ ɔ he ɔ, he si bami maa ye bua wɔ konɛ hemi kɛ yemi nɛ wa ngɛ ngɛ Yehowa mi ɔ mi nɛ ko gbɔjɔ.\n10, 11. (a) Mɛni si fɔfɔɛhi nɛ ma nyɛ ma ha nɛ e he nɛ wa ha wɔ kaa wa maa kplɛɛ nɔ kaa a ye dami sane? (b) Mɛni blɔhi a nɔ nɛ he si bami maa po wa he piɛ ngɛ?\n10 Ke asafo mi nikɔtɔma amɛ ma a juɛmi nya si ngɛ nɔ́ ko he, nɛ o nui sisi, aloo eko ɔ, o kɛ mɛ kpa we gbi ɔ, kɛ o maa pee o ní ha kɛɛ? Kaa nɔ hyɛmi nɔ́ ɔ, ke sɔmɔmi he blɔ ko nɛ o ngɛ ɔ je o dɛ, aloo sɔmɔmi he blɔ nɛ o suɔlɔ ko ngɔ ɔ je e dɛ ɔ, kɛ o maa pee o ní ha kɛɛ? Ke a fie o huno aloo o yo, o binyumu aloo o biyo, aloo o huɛ ko nɛ nyu bi ngɛ o kɛ lɛ nyɛ kpɛti kɛ je asafo ɔ mi nɛ o nui sisi hu nɛɛ? Ke o susu kaa a na yayami peelɔ ko mɔbɔ be mi nɛ e sɛ mɔbɔ nami ɔ hu nɛɛ? Si fɔfɔɛ nɛ ɔ ma nyɛ ma ha nɛ e he nɛ wa ha wɔ kaa wa ma ná hemi kɛ yemi ngɛ Yehowa kɛ e blɔ nya tomi ɔ mi. Ke o kɛ ka nɛ ɔ eko kpe ɔ, mɛni blɔ nɔ nɛ he si bami maa po o he piɛ ngɛ? Ha nɛ wa susu blɔ enyɔ komɛ a he nɛ waa hyɛ.\nKe asafo mi nikɔtɔma amɛ fia adafi ko nɛ o bua jɔɛ he ɔ, kɛ o maa pee o ní ha kɛɛ? (Hyɛ kuku 10, 11)\n11 Kekleekle ɔ, ke wa baa wa he si ɔ, wa maa kplɛɛ nɔ kaa wa li anɔkuale tsuo nɛ ngɛ sane ko mi. Wa le sane ko mi fitsofitso jio, wa li mi tsɔ jio, Yehowa pɛ ji nɔ nɛ le adesa tsui mi. (1 Sam. 16:7) Ke wa le anɔkuale nɛ ɔ, lɔ ɔ ma ha nɛ wa maa ba wa he si, wa maa le níhi nɛ wa be nyɛe maa pee, nɛ wa ma dla wa susumi. Nɔ́ nɛ ji enyɔ ɔ, he si bami maa ye bua wɔ konɛ waa bu blɔ tsɔɔmi tue, nɛ waa to wa tsui si be mi nɛ wa ngɛ Yehowa blɔ hyɛe kaa e ma tsu sane ɔ he ní ɔ. Ní lelɔ ɔ de ke: “Nihi nɛ yeɔ Mawu gbeye anɔkuale mi ɔ, e hii ha mɛ. Yayami peeli lɛɛ e be hie ha mɛ gblegbleegble. A se kɛ we ngɛ je mi.” (Fiɛlɔ 8:12, 13) Niinɛ, ke wa baa wa he si ɔ, wɔ nitsɛmɛ wa ma ná he se, nɛ ni kpahi nɛ sane ɔ kɔɔ a he ɔ hu ma ná he se.—Kane 1 Petro 5:5.\nSANE KO NƐ TSƆƆ OSATO PEEMI\n12. Mɛni he wa ma susu, nɛ mɛni he je?\n12 Kristofohi nɛ a hi si ngɛ kaseli ɔmɛ a be ɔ mi ngɛ Antiokia nɛ ngɛ Siria a kɛ si himi ko kpe, nɛ lɔ ɔ ha nɛ e he wa ha mɛ kaa a maa ba a he si. Se pi lɔ ɔ pɛ, e he wa ha mɛ hu kaa a kɛ yayami maa pa. Nyɛ ha nɛ wa susu jamɛ a sane ɔ he nɛ waa hyɛ. E maa ye bua wɔ konɛ waa le bɔ nɛ wa peeɔ wa ní ha ngɛ yayami kɛ pami he. E ma nyɛ maa ye bua wɔ konɛ wa yɔse bɔ nɛ yayami kɛ pami kɛ juɛmi nɛ Yehowa hɛɛ ngɛ dami sane yemi he ɔ ngɛ tsakpa ha.\n13, 14. Mɛni he blɔhi nɛ bɔfo Petro ná, nɛ mɛni e pee kɛ tsɔɔ kaa e ngɛ kã?\n13 Bɔfo Petro ji asafo mi nɔkɔtɔma nɛ a le lɛ wawɛɛ ngɛ Kristofohi asafo ɔ mi. E kɛ Yesu bɔ huɛ wawɛɛ, nɛ Yesu ngɔ ní tsumihi nɛ a he hia kɛ wo e dɛ. (Mat. 16:19) Kaa nɔ hyɛmi nɔ́ ɔ, ngɛ jeha 36 mi ɔ, Petro ná he blɔ nɛ e fiɛɛ sane kpakpa a kɛ ha Kornelio kɛ e we ɔ. Nɔ́ nɛ ya nɔ nɛ ɔ sa kadimi wawɛɛ, ejakaa Kornelio ji Ma Je No nɛ a pui lɛ. Benɛ Kornelio kɛ e we ɔ ná mumi klɔuklɔu ɔ, Petro de ke: ‘Ni nɛ ɔmɛ ná mumi klɔuklɔu ɔ kaa bɔ nɛ wɔ hu wa ná a. Anɛ nɔ ko ma nyɛ maa tsi nya nɛ a ko ngɔ nyu kɛ baptisi mɛ lo?’—Níts. 10:47.\n14 Ngɛ jeha 49 ɔ mi ɔ, bɔfo Petro kɛ nikɔtɔma amɛ ngɛ Yerusalem ɔ kpe nɛ a susu he ke ji e ma bi nɛ a po Ma Je Li nɛ a ba plɛ pee Kristofohi ɔ lo. Ngɛ kpe nɛ ɔ sisi ɔ, Petro kɛ kã tu munyu nɛ e kai e nyɛmimɛ ɔmɛ kaa jeha komɛ nɛ be ɔ, Ma Je Li nɛ a pui mɛ ɔ hu ná mumi klɔuklɔu ɔ kaa mɛ nɔuu. Nɔ́ nɛ Petro kɛ e hɛngmɛ na nɛ e de blɔ tsɔɔmi ajla toli nɛ a hi si ngɛ kaseli ɔmɛ a be ɔ mi ɔ ye bua mɛ nɛ a mwɔ a yi mi kpɔ. (Níts. 15:6-11, 13, 14, 28, 29) Eko ɔ, Yuda bi kɛ Ma Je Li nɛ a ba plɛ pee Kristofohi ɔ tsuo bua jɔ kaa Petro pee kã nɛ e tsɔɔ mɛ níhi a nya. Hyɛ bɔ nɛ e be yee ha nyɛmimɛ ɔmɛ kaa a ma ná hɛ kɛ nɔ fɔmi ngɛ nɔ ko nɛ e nane pi si ngɛ Mawu jami mi kaa kikɛ nɛ ɔ mi ha!—Heb. 13:7.\n15. Mɛni tɔmi lɛ Petro tɔ̃ benɛ e ngɛ Siria ngɛ Antiokia a? (Moo hyɛ foni nɛ ngɛ ní kasemi ɔ sisije ɔ.)\n15 Benɛ a pee jamɛ a kpe ɔ ngɛ jeha 49 ɔ se be bɔɔ ko pɛ ɔ, Petro ya Antiokia nɛ ngɛ Siria a. Benɛ e ngɛ lejɛ ɔ, e kɛ e nyɛmimɛ Ma Je Li ɔmɛ bɔ huɛ faa. Atsinyɛ jemi ko be he kaa nyɛmimɛ ɔmɛ ná Petro nile kɛ e níhi a si kpami ɔ he se wawɛɛ. Se benɛ Petro kɛ mɛ kpa ní yemi ɔ, hyɛ bɔ nɛ e ma nyɛ maa pee mɛ nyakpɛ, kɛ bɔ nɛ e maa dɔ mɛ ha. Yuda bi kpa amɛ nɛ a ngɛ asafo ɔ mi ɔ, kɛ Barnaba po kase nɔ́ nɛ Petro pee ɔ. Mɛni he je nɛ asafo mi nɔkɔtɔma nɛ e nane pi si kaa kikɛ nɛ ɔ tɔ̃ tɔmi nɛ hɛdɔ ngɛ he nɛ jinɛ e ko nyɛ ngɔ mi gbami kɛ ba asafo ɔ mi ɔ? Nɔ́ nɛ pe kulaa a, ke asafo mi nɔkɔtɔma ko de nɔ́ ko, aloo e pee nɔ́ ko nɛ e dɔ wɔ wawɛɛ ɔ, mɛni wa ma nyɛ maa kase kɛ je Petro sane ɔ mi nɛ ma nyɛ maa ye bua wɔ?\n16. Kɛ a dla Petro juɛmi ha kɛɛ, nɛ mɛni sane bimihi lɛ enɛ ɔ tleɔ si?\n16 Kane Galatia Bi 2:11-14. Petro ye adesa hɛ mi gbeye. (Abɛ 29:25) E ngɛ mi kaa Petro le bɔ nɛ Yehowa buu Ma Je Li ɔmɛ ha mohu lɛɛ, se e ye gbeye kaa ke Yuda bi nɛ a po mɛ nɛ a je Yerusalem ɔ mi ɔ ba na lɛ ɔ, a ma je bu nɛ a ngɛ kɛ ha lɛ ɔ nɔ. Bɔfo Paulo hu ya kpe nɛ a pee ngɛ Yerusalem ngɛ jeha 49 ɔ mi ɔ eko. Enɛ ɔ he ɔ, benɛ Petro ngɛ e he yue ngɛ Ma Je Li ɔmɛ a he ɔ, Paulo ha nɛ e na heii kaa e ngɛ osato pee. (Níts. 15:12; Gal. 2:13) Kɛ Ma Je Li nɛ a ba plɛ pee Kristofohi nɛ Petro ye mɛ sane yaya a maa pee a ní ha kɛɛ? Anɛ a maa ngmɛ blɔ nɛ Petro ní peepee ɔ nɛ tɔ̃tɔ̃ a nane lo? Anɛ he blɔhi nɛ Petro ngɛ ɔ maa je e dɛ akɛnɛ e tɔ̃ ɔ he je lo?\nNGƆƆ TƆMI KƐ PA\n17. Kɛ Petro ná Yehowa yayami kɛ pami ɔ he se ha kɛɛ?\n17 E ngɛ heii kaa benɛ Paulo kã Petro hɛ mi ɔ, Petro je he si bami mi nɛ e kplɛɛ nɔ. Nɔ́ ko be Ngmami ɔ mi nɛ tsɔɔ kaa he blɔhi nɛ Petro ngɛ ɔ je e dɛ. Ngɛ anɔkuale mi ɔ, pee se ɔ, Mawu mumi ɔ ye bua Petro nɛ e ngma sɛ womi enyɔ nɛ a piɛɛ Baiblo mi womi ɔmɛ a he ɔ. Nɔ́ kpa ko nɛ sa kadimi ji kaa, ngɛ Petro womi nɛ ji enyɔ ɔ mi ɔ, Petro tsɛ Paulo kaa “wa suɔlɔ kɛ wa nyɛmi.” (2 Pet. 3:15) Eko ɔ, tɔmi nɛ Petro tɔ̃ ɔ maa hao Ma Je Li nɛ a ngɛ Kristofohi asafo ɔ mi ɔ mohu lɛɛ, se Yesu nɛ e ji Kristofohi asafo ɔ yi ɔ ya nɔ nɛ e kɛ Petro tsu ní. (Efe. 1:22) Nyɛmimɛ nɛ a ngɛ asafo ɔ mi ɔ hu ná he blɔ nɛ a kɛ maa kase bɔ nɛ Yesu kɛ e Tsɛ Yehowa kɛ yayami paa nɔ ha a. Wa he ye kaa a ti nɔ ko nɔ ko ha we nɛ tɔmi nɛ adesa nɛ e yi mluku nɛ ɔ tɔ̃ ɔ nɛ tɔ̃tɔ̃ e nane.\n18. Ngɛ mɛni si fɔfɔɛhi a mi nɛ eko ɔ, e ma bi nɛ waa kase bɔ nɛ Yehowa yeɔ dami sane ha a?\n18 Kaa bɔ nɛ e ji ngɛ kaseli ɔmɛ a be ɔ mi ɔ, asafo mi nikɔtɔmahi nɛ a ngɛ mwɔnɛ ɔ hu yi mluku. Baiblo ɔ tsɔɔ kaa “wɔ tsuo wa pɔɔ tɔmi peemi babauu.” (Yak. 3:2) Eko ɔ, e he be wae ha wɔ kaa wa maa kplɛɛ munyu nɛ ɔ nɔ, se ke nyɛmi ko tɔ̃ wa nɔ ɔ, kɛ wa maa pee wa ní ha kɛɛ? Ke e ba lɛ jã a, anɛ wa maa kase bɔ nɛ Yehowa yeɔ dami sane ɔ lo? Kaa nɔ hyɛmi nɔ́ ɔ, ke asafo mi nɔkɔtɔma ko tu munyu ko nɛ tsɔɔ kaa e hyɛ nɔ hɛ mi ɔ, kɛ o maa pee o ní ha kɛɛ? Ke ji asafo mi nɔkɔtɔma ko tu munyu be mi nɛ e susuu we he saminya, nɛ lɔ ɔ gba o nya, aloo e hao mo ɔ, anɛ o ma ha nɛ lɔ ɔ nɛ tɔ̃tɔ̃ o nane lo? Anɛ o maa mwɔ sane nya amlɔ nɔuu kaa e sɛ nɛ nyɛminyumu ɔ nɛ ya nɔ nɛ e sɔmɔ kaa asafo mi nɔkɔtɔma hu lo, aloo o maa to o tsui si nɛ o hyɛ blɔ kaa Yesu nɛ e ji asafo ɔ yi ɔ nɛ tsu sane ɔ he ní? Anɛ o maa bɔ mɔde kaa o ma susu jehahi fuu nɛ nyɛminyumu ɔ kɛ ye Yehowa anɔkuale ɔ he lo? Ke nyɛminyumu ko tɔ̃ o nɔ se e ya nɔ nɛ e sɔmɔ kaa asafo mi nɔkɔtɔma, aloo e ná sɔmɔmi he blɔ kpahi po ɔ, anɛ o kɛ lɛ tsuo ma nya lo? Ke o bua jɔ he kaa o kɛ maa pa lɛ ɔ, lɔ ɔ maa tsɔɔ kaa o ngɛ bɔ nɛ Yehowa yeɔ dami sane ha a kasee.—Kane Mateo 6:14, 15.\n19. Mɛni nɛ e sa kaa waa fia wa pɛɛ si kaa wa maa pee?\n19 Nihi nɛ a suɔ dami sane ɔ ngɛ blɔ hyɛe kaa be maa su nɛ Yehowa ma je dami sane nɛ Satan kɛ e je yaya a yi nɛ ha nɛ adesahi ngɛ nɔ́ nae ɔ kɛ je kulaa. (Yes. 65:17) Se loko jamɛ a be ɔ maa su ɔ, ke wa susu kaa a yi wɔ dami sane ɔ, nyɛ ha nɛ waa ba wa he si nɛ wa yɔse kaa wa be anɔkuale nɛ ngɛ sane ɔ mi ɔ tsuo lee, nɛ waa ngɔ nihi nɛ a tɔ̃ wa nɔ ɔ a he tɔmi ɔ kɛ pa mɛ faa. Ke wa pee jã a, lɔ ɔ maa tsɔɔ kaa wa ngɛ bɔ nɛ Yehowa yeɔ dami sane ha a kasee.


Bɔ Ni Wɔbaafee Wɔtsu Tɔmɔi Ahe Nii, Kɛ Bɔ Ni Wɔbaafee Wɔtsĩ Tɔmɔi Anaa\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Blɔfo Bulgaria Cambodia Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hungary Ibanag Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mbunda Mongolia Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tonga Tsonga Turkey Twi Tzeltal Tzotzil Ukrain Umbundu Urhobo Uruund Venda Vietnam Wallis Waray-Waray Wayuunaiki Welsh Xhosa Yoruba Zande Zulu\nNuu ko ni atsɛɔ lɛ Don kɛ eŋa Margaret * mii shɛ amɛhe waa be ni amɛbiyoo lɛ kɛ eweku lɛ basara amɛ lɛ. Be ni amɛbaashi amɛ lɛ, Margaret hoo makroni kɛ tsiis, ni ji niyenii ko ni enabii enyɔ lɛ sumɔɔ waa lɛ. Margaret ji nihoolɔ ko ni he esa waa ni eba pɛnshɛŋ.\nBe ni mɔ fɛɛ mɔ ebatara okpɔlɔ lɛ he lɛ, Margaret kɛ niyenii lɛ bama okpɔlɔ lɛ nɔ. Be ni egbele naa lɛ, ena akɛ tsiis lɛ pɛ yɔɔ tsɛnsi lɛ mli. Enaa kpɛ ehe waa. Asomoaŋ lɛ, ehiɛ ekpa nɔ ni ekɛ makroni lɛ baawo mli! *\nWɔ fɛɛ wɔtɔ̃ɔ, ekɔɔɔ he eko afii abɔ ni wɔye loo niiashikpamɔ ni wɔyɔɔ. Ekolɛ wɔbaawie nɔ ko ni wɔsusuuu he, wɔbaafee nɔ ko yɛ be ni esaaa mli, loo wɔhiɛ baakpa nɔ ko nɔ. Mɛni hewɔ wɔtɔ̃ɔ? Kɛ́ wɔtɔ̃ lɛ, mɛni esa akɛ wɔfee? Ani wɔbaanyɛ wɔtsĩ tɔmɔi anaa? Kɛ́ wɔná jwɛŋmɔ ni ja yɛ tɔmɔi ahe lɛ, ebaaye ebua wɔ ni wɔhã sanebimɔi nɛɛ ahetoo.\nANI WƆNAA TƆMƆI TAMƆ BƆ NI NYƆŊMƆ NAA LƐ LƐ?\nKɛ́ wɔfee nɔ ko jogbaŋŋ ni mɛi jie wɔyi lɛ, eŋɔɔ wɔnaa ni wɔnuɔ he akɛ wɔbɔ mɔdɛŋ. No hewɔ lɛ, kɛ́ wɔtɔ̃ ni jeee gbɛ wɔje loo mɛi enaaa po lɛ, ani esaaa akɛ wɔkpɛlɛɔ wɔtɔmɔ lɛ nɔ? Ja wɔbaa wɔhe shi dani wɔbaanyɛ wɔkpɛlɛ wɔtɔmɔ nɔ.\nKɛji wɔnaa wɔhe tsɔ lɛ, no lɛ, kɛ́ wɔtɔ̃ lɛ, ekolɛ wɔbaajie wɔnaa, wɔbaashwa mɛi krokomɛi, loo wɔwieŋ anɔkwale lɛ po. Shi bei pii lɛ, nibii gbohii jɛɔ enɛ mli kɛbaa. Ekolɛ naagba lɛ baahi bɔ ni eyɔɔ lɛ nɔŋŋ, ni abaashwa mɛi krokomɛi yɛ gbɛ ni ejaaa nɔ. Kɛ́ wɔnáaa wɔtɔmɔ lɛ he nyɔmɔwoo amrɔ nɛɛ po lɛ, esa akɛ wɔkai akɛ, wɔsɛɛ lɛ “wɔteŋ mɔ fɛɛ mɔ baabu lɛ diɛŋtsɛ ehe akɔntaa ehã Nyɔŋmɔ.”—Romabii 14:12.\nEsoro bɔ ni Nyɔŋmɔ naa tɔmɔi kwraa. Yɛ Lalai awolo lɛ mli lɛ, awie yɛ Nyɔŋmɔ he akɛ, “mɔbɔnalɔ kɛ durolɔ” ji lɛ; “ehiɛɛɛ béi amli daa, ni ebɛɛɛ mɔ ewooo emli kɛyaaa naanɔ.” Ele akɛ wɔyeee emuu, enuɔ wɔfatɔi lɛ ashishi, ni “ekaiɔ akɛ sũ kɛkɛ ji wɔ.”—Lala 103:8, 9, 14.\nKɛfata he lɛ, Nyɔŋmɔ tamɔ tsɛ ko ni naa mɔ mɔbɔ, ni eesumɔ ni wɔ, ni ji ebii lɛ, wɔna tɔmɔi tamɔ bɔ ni enaa lɛ lɛ nɔŋŋ. (Lala 130:3) Ejɛ suɔmɔ mli ekɛ ŋaawoi kɛ gbɛtsɔɔmɔi babaoo ehã wɔ yɛ e-Wiemɔ lɛ mli koni wɔnyɛ wɔtsu wɔ diɛŋtsɛ wɔtɔmɔi kɛ mɛi krokomɛi anɔ he nii.\nBƆ NI WƆBAAFEE WƆTSU TƆMƆI AHE NII\nBei pii kɛ́ wɔtɔ̃ lɛ, wɔfiteɔ be babaoo kɛshwaa mɛi loo wɔkɛjieɔ wɔnaa yɛ nɔ ni wɔwie loo wɔfee lɛ he, ni enɛ hãa wɔhaoɔ. Nɔ najiaŋ ni wɔbaafee nakai lɛ, kɛ́ wɔwie nɔ ko ni egba mɔ ko naa lɛ, esa akɛ wɔkpa lɛ fai, wɔjaje nibii, ni wɔkahã wɔkɛ lɛ teŋ naanyobɔɔ lɛ fite. Ani ofee nɔ ko ni ehiii, ni no ehã bo loo mɔ kroko he efĩ lɛ loo ekɛ naagba wulu ko eba? Nɔ najiaŋ ni omli baafu ohe loo obaashwa mɛi krokomɛi lɛ, bɔɔ mɔdɛŋ ni ojaje nibii. Kɛ́ oma nɔ mi doo akɛ tɔmɔ lɛ jɛɛɛ bo lɛ, no lɛ, ebaanyɛ ehã mlifu ahi okɛ mɛi krokomɛi ateŋ be kplaŋŋ, ní ehã naagba lɛ hu mli awo wu. No najiaŋ lɛ, kasemɔ nii kɛjɛ otɔmɔ lɛ mli, jajemɔ nibii, ni ojie yɛ ojwɛŋmɔŋ.\nShi kɛ́ mɔ kroko tɔ̃ hu? Bei pii lɛ, ewaaa kwraa akɛ wɔbaafee nɔ ko ni tsɔɔ akɛ wɔnyaaa he. Shi ehi jogbaŋŋ akɛ wɔkɛ ŋaa ni Yesu Kristo wo lɛ baatsu nii, ewie akɛ: “Nɔ fɛɛ nɔ ni nyɛtaoɔ akɛ mɛi afee ahã nyɛ lɛ, esa akɛ nyɛ hu nyɛfee nakai nɔŋŋ nyɛhã amɛ.” (Mateo 7:12) Kɛ́ otɔ̃ ni ejeee tɔmɔ wulu po lɛ, ŋwanejee ko bɛ he akɛ, obaasumɔ ni mɛi ana mli ahã bo, loo amɛkɛke bo kwraa. No hewɔ lɛ, bo hu bɔɔ mɔdɛŋ ni ona mli ohã mɛi krokomɛi.—Efesobii 4:32.\nSHISHITOO MLAI NI BAAWA WƆ KONI WƆKATƆ̃ PII\nDishinari ko tsɔɔ mli akɛ, “nii ahe ni asusuuu jogbaŋŋ, anɔkwalei fɛɛ ni aleee yɛ sane ko mli, loo sane toi ni abooo jogbaŋŋ” ji nɔ ni hãa atɔ̃ɔ. Anɔkwa, yɛ be kɛ beiaŋ lɛ, wɔteŋ mɔ fɛɛ mɔ feɔ nibii nɛɛ ateŋ ekome loo nɔ. Kɛ̃lɛ, kɛ́ wɔsusu shishitoo mlai komɛi ni yɔɔ Ŋmalɛ lɛ mli lɛ ahe lɛ, wɔtɔ̃ŋ pii.\nShishitoo mlai nɛɛ ateŋ ekome ji Abɛi 18:13. Jɛmɛ kɛɛ: “Mɔ ni nuuu sane dani ehereɔ nɔ lɛ, eji buulufeemɔ kɛ hiɛgbele hã lɛ.” Kɛ́ ohe be fioo kɛbo sane ko mli toi jogbaŋŋ, ni osusu nɔ ni obaafee yɛ he lɛ he lɛ, ehãŋ oye ohe oyai kɛwie nɔ ko loo ofee nɔ ko ní sɛɛ mli lɛ oshwa ohe. Kɛ́ obo sane toi jogbaŋŋ lɛ, ebaawa bo ni osusu nii ahe jogbaŋŋ, kɛkɛ lɛ, otɔ̃ŋ.\nBiblia mli shishitoo mla kroko kɛɛ akɛ: “Kɛ́ aaahi lɛ, nyɛgbɛfaŋ lɛ, nyɛfea bɔ fɛɛ bɔ ni nyɛaanyɛ koni toiŋjɔlɛ ahi nyɛ kɛ mɛi fɛɛ ateŋ.” (Romabii 12:18) Bɔɔ mɔdɛŋ ni ohã toiŋjɔlɛ kɛ ekomefeemɔ ahi okɛ mɛi ateŋ. Kɛ́ okɛ mɛi miitsu nii lɛ, susumɔ amɛhe, buu amɛ, jiemɔ amɛyi, ni owo amɛ hewalɛ. Kɛ́ ofee nakai ni mɔ ko wie nɔ ko loo efee nɔ ko ni esusuuu he lɛ, ewaŋ kɛhãŋ bo akɛ okɛbaake lɛ tswaa, ni obaanyɛ otsu naagbai ni yɔɔ hiɛdɔɔ lɛ ahe nii yɛ toiŋjɔlɛ mli.\nKwɛmɔ akɛ obaanyɛ okase nɔ ko kɛjɛ otɔmɔ lɛ mli lo. Nɔ najiaŋ ni obaatao nɔ ko kɛjie onaa yɛ nɔ ni owie loo ofee lɛ he lɛ, naa lɛ akɛ hegbɛ ni oná ni okɛbaakase sui kpakpai. Ani ekolɛ ehe miihia ni oto otsui shi, ojie mlihilɛ kpo, loo oye ohe nɔ fe tsutsu lɛ? Aloo ehe miihia ni ojie mlijɔlɛ, toiŋjɔlɛ, kɛ suɔmɔ hu kpo? (Galatiabii 5:22, 23) Kɛ́ okaseee nɔ ko kwraa po lɛ, obaana nɔ ni esaaa akɛ ofeɔ be kroko. Kpɛlɛmɔ otɔmɔ lɛ nɔ, shi kaahã otɔmɔ lɛ miidɔ bo fe nine. Kɛ́ okɛ nibii komɛi fee ŋmɔlɔ lɛ, ebaahã aŋmɛɛ saji ahe.\nKƐ́ WƆNÁ JWƐŊMƆ NI JA LƐ, WƆBAANÁ HE SƐƐ\nKɛ́ wɔná jwɛŋmɔ ni ja yɛ tɔmɔi ahe lɛ, ebaahã wɔtsu amɛhe nii jogbaŋŋ. Ehãŋ wɔmli afu wɔhe loo mɛi krokomɛi. Kɛ́ wɔbɔ mɔdɛŋ akɛ wɔbaakase nii kɛjɛ wɔtɔmɔi amli lɛ, ebaahã wɔhiɛ akã shi, ni mɛi baasumɔ wɔsane waa. Ehãŋ wɔtsui akumɔ kwraa loo wɔbu wɔhe fɔ fe nine. Kɛ́ wɔkpɛlɛ nɔ akɛ mɛi krokomɛi hu miibɔ mɔdɛŋ ni amɛtsu amɛtɔmɔi ahe nii lɛ, ebaahã wɔsumɔ amɛsane waa. Nɔ ni fe fɛɛ lɛ, kɛ́ wɔkase bɔ ni Nyɔŋmɔ sumɔɔ mɛi ní ekɛ amɛtɔmɔi keɔ amɛ tswaa lɛ, wɔbaaná he sɛɛ waa.—Kolosebii 3:13.\nAni Margaret tɔmɔ ni atsĩ tã kɛtsɔ hiɛ lɛ fite weku lɛ henaabuamɔ lɛ? Dabi kwraa. Mɔ fɛɛ mɔ kɛfee ŋmɔlɔ, titri lɛ Margaret, ni amɛye nii lɛ nakai nɔŋŋ ni makroni lɛ fataaa he! Enabii enyɔ lɛ ahiɛ kpaaa be nɛɛ kɛ nibii ni amɛnii kɛ amɛnaa lɛ fee ni hã amɛná miishɛɛ lɛ nɔ, ni afii komɛi asɛɛ lɛ, amɛ hu amɛgba amɛbii nɔ ni ba lɛ. Eji tɔmɔ kɛkɛ!\n^ kk. 2 Atsake mɛi lɛ agbɛ́ii.\n^ kk. 3 Makroni kɛ tsiis ji niyenii ko ni akɛ makroni ni ahoo kɛ tsiis flɔ feɔ.\nKanemɔ koni ona nɔ ni Biblia lɛ kɛɔ yɛ nɔ ni wɔbaafee koni Nyɔŋmɔ kɛ wɔ he eshai afa wɔ.


Nɔ Hewɔ Ni Esaaa Akɛ Wɔmaleɔ—Tsɔɔmɔ Obii Lɛ Ni Amɛle\nŊƆƆ lɛ akɛ gbekɛ yoo ko kɛɛ emami akɛ: “Hɛɛ, kɛ́ akpa skul pɛ lɛ maba shia oya.” Shi ebaaa mra, ni ekɛ enanemɛi yashwɛ, ni sɛɛ mli lɛ ebakɛɛ emami akɛ: “Mitsɔɔlɔ lɛ ha mimɛ beni wɔkpa skul.” Ani ebaafee nɔ ni hi akɛ abaakɛɛ nɔ ko ni tamɔ nɛkɛ?—\nMɛɛ efɔŋ gbekɛ nuu nɛɛ efee lɛ?\nAloo ekolɛ gbekɛ nuu ko kɛɛ etsɛ akɛ: “Dabi, mitswako bɔɔl yɛ shia lɛ mli.” Shi kɛji akɛ efee nakai diɛŋtsɛ hu? Ani ebaafee nɔ ni ejaaa akɛ ebaakɛɛ akɛ efeko nakai?—\nTsɔɔlɔ Kpele lɛ tsɔɔ wɔ nɔ ni ja ni esa akɛ wɔfee. Ekɛɛ akɛ: ‘Ha owiemɔ ni ji Hɛɛ lɛ afee Hɛɛ, ni o-Dabi, afee Dabi; ejaakɛ nɔ fɛɛ nɔ ni fe enɛ lɛ jɛ mɔ fɔŋ lɛ mli.’ (Mateo 5:37) Mɛni Yesu kɛ wiemɔ nɛɛ tsɔɔ?— Eetsɔɔ akɛ esa akɛ wɔfee nɔ ni wɔkɛɔ lɛ.\nSane ko yɛ Biblia lɛ mli ni tsɔɔ bɔ ni ehe hiaa akɛ wɔwie anɔkwale. Ekɔɔ gbɔmɛi enyɔ ko ni kɛɛ amɛji Yesu kaselɔi lɛ ahe. Ha wɔkwɛ nɔ ni ba.\nBeni Yesu gbo ni eyeko nyɔji enyɔ lɛ, mɛi pii jɛ hei ni yɔɔ shɔŋŋ amɛba Yerusalem koni amɛbaye Yudafoi lɛ agbi jurɔ ko ni he hiaa ni atsɛɔ lɛ Pentekoste lɛ. Bɔfo Petro ha wiemɔ ko ni kanyaa mɔ waa, ni ewie bɔ ni Yehowa tée Yesu shi kɛjɛ gbohii ateŋ lɛ he etsɔɔ gbɔmɛi lɛ. Enɛ ji klɛŋklɛŋ be mli ni mɛi ni ba Yerusalem lɛ ateŋ mɛi pii kase Yesu he nii. Agbɛnɛ, amɛmiisumɔ ni amɛle babaoo. No hewɔ lɛ, mɛni amɛfee?\nAmɛhi jɛmɛ be kakadaŋŋ fe bɔ ni amɛsusu. Shi yɛ be ko sɛɛ lɛ, amɛteŋ mɛi komɛi ashika tã, ni ehe bahia ni aye abua amɛ koni amɛnyɛ amɛhé niyenii. Kaselɔi ni yɔɔ Yerusalem lɛ miisumɔ ni amɛye amɛbua gbɔi nɛɛ. No hewɔ lɛ, amɛteŋ mɛi pii hɔ̃ɔ nibii ni amɛyɔɔ, ni amɛkɛ shika lɛ baha Yesu bɔfoi lɛ. Kɛkɛ ni bɔfoi lɛ kɛha mɛi ni ehe hiaa amɛ lɛ.\nAnania kɛ eŋa Safira, ni amɛji Kristofoi asafo ni yɔɔ Yerusalem lɛ mli bii lɛ yahɔ̃ɔ amɛshikpɔŋ ko. Mɔ ko mɔ ko ekɛɛɛ amɛ akɛ amɛyahɔ̃ɔ. Amɛ diɛŋtsɛ amɛkpɛ amɛyiŋ nakai. Shi nɔ ni amɛfee lɛ etsɔɔɔ akɛ amɛsumɔɔ Yesu kaselɔi heei lɛ. Yɛ anɔkwale mli lɛ, Anania kɛ Safira miisumɔ ni amɛha mɛi ale akɛ gbɔmɛi kpakpai ji amɛ fe bɔ ni amɛji diɛŋtsɛ. No hewɔ lɛ, amɛkpɛ amɛyiŋ akɛ, amɛbaakɛɛ akɛ amɛkɛ shika lɛ fɛɛ miiha koni akɛye abua mɛi krokomɛi. Yɛ anɔkwale mli lɛ, amɛkɛ shika lɛ eko pɛ baaha, koni amɛkɛɛ akɛ amɛkɛ fɛɛ miiha. Te osusuɔ enɛ he ohaa tɛŋŋ?—\nOjogbaŋŋ, Anania ba ebana bɔfoi lɛ. Ekɛ shika lɛ ha amɛ. Shi, Nyɔŋmɔ le akɛ jeee fɛɛ ekɛhaa lɛ. No hewɔ lɛ, Nyɔŋmɔ ha bɔfo Petro le akɛ Anania ewieee anɔkwale yɛ sane lɛ he.\nMɛɛ amale Anania maleɔ etsɔɔ Petro lɛ?\nKɛkɛ ni Petro kɛɛ akɛ: ‘Anania, mɛni hewɔ oŋmɛ Satan gbɛ ni eha ofee enɛ? Shikpɔŋ lɛ bo onɔ̃ ni. Ehe ehiaaa ni ohɔ̃ɔ. Ni beni ohɔ̃ɔ shikpɔŋ lɛ sɛɛ po lɛ, bo obaakpɛ oyiŋ yɛ nɔ ni okɛ shika lɛ baafee lɛ he. Shi mɛni hewɔ okwa okɛɛ akɛ okɛ shika lɛ fɛɛ miiha beni emli eko kɛkɛ okɛhaa lɛ? Okɛ enɛ feemɔ miimale, jeee yɛ wɔ pɛ wɔhiɛ, shi omale otsɔɔ Nyɔŋmɔ.’\nEji hiɛdɔɔ sane waa. Anania miimale! Efeee nɔ ni ekɛɛ efeɔ lɛ. Ekwa ekɛɛ kɛkɛ akɛ eefee. Biblia lɛ kɛɔ nɔ ni nyiɛ sɛɛ ba. Ekɛɔ akɛ: ‘Beni Anania nu Petro wiemɔi lɛ, egbee shi ni egbo.’ Nyɔŋmɔ tswa Anania nɔ̃ ni egbo! No sɛɛ lɛ, akɛ egbonyo lɛ je kpo ni ayafu lɛ.\nMɛni ba Anania nɔ akɛni emale hewɔ?\nAaafee ŋmɛlɛtswai etɛ sɛɛ lɛ, Safira ba. Eleee nɔ ni eba ewu lɛ nɔ. No hewɔ lɛ, Petro bi lɛ akɛ: ‘Ani bɔ ni nyɛhɔ̃ɔ shikpɔŋ lɛ nyɛha lɛ fɛɛ nyɛkɛbaha wɔ lɛ?’\nSafira ha hetoo akɛ: ‘Hɛɛ, nakai pɛpɛɛpɛ wɔhɔ̃ɔ shikpɔŋ lɛ.’ Shi eji amale! Amɛkɛ shika ni amɛná kɛjɛ shikpɔŋ ni amɛhɔ̃ɔ lɛ mli lɛ eko eto kɛha amɛ diɛŋtsɛ amɛhe. No hewɔ lɛ, Nyɔŋmɔ tswa Safira nɔ̃ ni lɛ hu egbo.—Bɔfoi lɛ Asaji 5:1-11.\nMɛni esa akɛ wɔkase kɛjɛ nɔ ni ba Anania kɛ Safira nɔ lɛ mli?— Etsɔɔ wɔ akɛ, Nyɔŋmɔ sumɔɔɔ amalelɔi. Eesumɔ ni wɔwie anɔkwale be fɛɛ be. Shi mɛi pii kɛɔ akɛ, kɛ́ omale lɛ efeee nɔ ko. Ani osusuɔ akɛ nakai mɛi lɛ asane ja?— Ani ole akɛ helai, piŋmɔ, kɛ gbele ni ba shikpɔŋ nɔ lɛ fɛɛ jɛ amale?—\nNamɔ Yesu kɛɛ akɛ lɛ ji mɔ ni male klɛŋklɛŋ lɛ, ni mɛni jɛ mli ba?\nKaimɔ akɛ, Abonsam male etsɔɔ klɛŋklɛŋ yoo, ni ji Hawa. Ekɛɛ yoo lɛ akɛ kɛ́ ebooo Nyɔŋmɔ toi ni eye tso yibii ni Nyɔŋmɔ kɛɛ ekaye lɛ eko lɛ, egboŋ. Hawa hé Abonsam eye, ni eye tso yibii lɛ. Eha Adam hu ye eko. Agbɛnɛ amɛtsɔmɔ eshafeelɔi, ni amɛbaafɔ́ amɛbii fɛɛ akɛ eshafeelɔi. Ni akɛni Adam bii lɛ ji eshafeelɔi hewɔ lɛ, amɛ fɛɛ amɛna amanehulu ni amɛgboi. Te fee tɛŋŋ ni haomɔ nɛɛ fɛɛ je shishi?— Eje shishi kɛ amale.\nEbɛ naakpɛɛ mɔ akɛ no hewɔ ni Yesu kɛɛ akɛ, Abonsam ji “amalelɔ kɛ malemɔtsɛ” lɛ! Lɛ ji klɛŋklɛŋ mɔ ni male. Kɛ́ mɔ ko male lɛ, eefee nɔ ni Abonsam fee klɛŋklɛŋ kwraa lɛ. Esa akɛ wɔjwɛŋ enɛ he, kɛ́ be ko shɛ ni ebafee kaa kɛha bo koni omale lɛ.—Yohane 8:44.\nMɛɛ be nɛkɛ obaanu he akɛ eefee kaa kɛmiiha bo koni omale?— Ani jeee be mli ni ofee nɔ ko fɔŋ ko lɛ?— Obaanyɛ ojwa nɔ ko, eyɛ mli moŋ akɛ osumɔŋ ni ofee nakai. Kɛji akɛ abi bo enɛ he sane lɛ, ani esa akɛ okɛɛ akɛ onyɛmi nuu lɛ loo onyɛmi yoo lɛ fee? Aloo esa akɛ okwa ofee tamɔ nɔ ni oleee bɔ ni fee ni nii lɛ jwa?—\nMɛɛ be mli ekolɛ ebaanyɛ efee kaa kɛha bo koni omale?\nKɛ́ esa akɛ otsu nikasemɔ ni okɛjɛ skul kɛba lɛ he nii, shi ofee emli fã pɛ lɛ, no hu? Ani esa akɛ okɛɛ akɛ ófee fɛɛ, kɛ́ ofeko nakai po?— Esa akɛ wɔkai Anania kɛ Safira he sane lɛ. Amɛwieee anɔkwale lɛ fɛɛ. Ni Nyɔŋmɔ tsɔɔ bɔ ni enɛ ehiii lɛ kɛtsɔ gbe ni egbe amɛ lɛ nɔ.\nNo hewɔ lɛ, yɛ nɔ fɛɛ nɔ ni ekolɛ wɔbaafee lɛ fɛɛ sɛɛ lɛ, kɛji akɛ wɔmale yɛ he lɛ, ebaafite sane lɛ kwraa ni esaaa akɛ wɔwieɔ anɔkwale fã ko kɛkɛ. Biblia lɛ kɛɔ akɛ: ‘Nyɛwiea anɔkwale.’ Ekɛɔ hu akɛ: “Nyɛkamalemalea nyɛhe.” Yehowa wieɔ anɔkwale be fɛɛ be, ni ekpaa wɔ gbɛ ni wɔfee nakai nɔŋŋ.—Efesobii 4:25; Kolosebii 3:9.\nEsa akɛ wɔwie anɔkwale be fɛɛ be. No ji sane oti ni amaa nɔ mi yɛ 2 Mose 20:16; Abɛi 6:16-19; 12:19; 14:5; 16:6; kɛ Hebribii 4:13.


Romabii 8 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nWala kɛ heyeli ní atsɔɔ mumɔ lɛ nɔ anáa (1-11)\n8 No hewɔ lɛ, mɛi ni kɛ Kristo Yesu efee ekome lɛ bɛ fɔbuu ko. 2 Ejaakɛ mumɔ lɛ mla lɛ ni hãa wala yɛ Kristo Yesu mli lɛ ehã nyɛye nyɛhe kɛjɛ esha mla lɛ kɛ gbele mla lɛ dɛŋ. 3 Nɔ ni Mla lɛ nyɛɛɛ afee yɛ gbedemɔ ni heloo lɛ ehã egbede lɛ hewɔ lɛ, Nyɔŋmɔ tsɔ lɛ diɛŋtsɛ e-Bi lɛ ni etsu kɛba yɛ su ni tamɔ esha heloo su mli kɛ agbɛnɛ hu yɛ esha hewɔ lɛ nɔ efee, ni ekɛbu esha fɔ yɛ heloo lɛ mli, 4 koni Mla lɛ mli jalɛ taomɔ nii lɛ aba mli yɛ wɔ mɛi ni wɔnyiɛɛɛ yɛ heloo lɛ naa, shi moŋ wɔnyiɛɔ yɛ mumɔ lɛ naa lɛ anɔ. 5 Ejaakɛ mɛi ni hiɔ shi yɛ heloo lɛ naa lɛ kɛ amɛjwɛŋmɔ maa heloo lɛ nibii anɔ, shi mɛi ni hiɔ shi yɛ mumɔ lɛ naa lɛ kɛ amɛjwɛŋmɔ maa mumɔ lɛ nibii anɔ. 6 Ejaakɛ jwɛŋmɔ ni akɛmaa heloo lɛ nɔ lɛ, gbele ni, shi jwɛŋmɔ ni akɛmaa mumɔ lɛ nɔ lɛ, wala kɛ toiŋjɔlɛ ni; 7 ejaakɛ jwɛŋmɔ ni akɛmaa heloo lɛ nɔ lɛ ji nyɛɛ ni anyɛɔ Nyɔŋmɔ, ejaakɛ heloo lɛ eŋɔɔɔ ehe ewooo Nyɔŋmɔ mla lɛ shishi, ni asaŋ enyɛŋ efee nakai tete. 8 No hewɔ lɛ, mɛi ni nyiɛɔ yɛ heloo lɛ naa lɛ nyɛɛɛ Nyɔŋmɔ hiɛ amɛsa. 9 Shi kɛ́ Nyɔŋmɔ mumɔ lɛ hiɔ nyɛmli lɛɛlɛŋ lɛ, no lɛ nyɛnyiɛɛɛ yɛ heloo lɛ naa, shi moŋ nyɛnyiɛɔ yɛ mumɔ lɛ naa. Shi kɛ́ mɔ ko bɛ Kristo mumɔ lɛ, belɛ mɔ lɛ jeee Kristo nɔ. 10 Shi kɛ́ Kristo kɛ nyɛ efee ekome lɛ, no lɛ gbɔmɔtso lɛ egbo yɛ esha hewɔ, shi mumɔ lɛ ji wala yɛ jalɛ hewɔ. 11 Agbɛnɛ, kɛji mɔ ni tee Yesu shi kɛjɛ gbohii ateŋ lɛ hiɔ nyɛmli lɛ, mɔ ni tee Kristo Yesu shi kɛjɛ gbohii ateŋ lɛ baatsɔ emumɔ ni hiɔ nyɛmli lɛ nɔ ehã nyɛgbɔmɔtsei ni baagboi lɛ hu wala. 12 No hewɔ lɛ, agbɛnɛ, nyɛmimɛi, sɔ̃ kã wɔnɔ, shi ejeee heloo lɛ he sɔ̃ ni biɔ ni wɔhi shi yɛ heloo lɛ naa; 13 ejaakɛ kɛ́ nyɛhi shi yɛ heloo lɛ naa lɛ, bɔ fɛɛ bɔ ni fee lɛ nyɛbaagboi; shi kɛ́ nyɛtsɔ mumɔ lɛ nɔ nyɛgbe gbɔmɔtso lɛ nitsumɔi lɛ, nyɛhiɛ baakamɔ. 14 Ejaakɛ mɛi fɛɛ ni Nyɔŋmɔ mumɔ lɛ kpalaa amɛ lɛ, amɛji Nyɔŋmɔ bii lɛɛlɛŋ. 15 Ejaakɛ jeee nyɔŋyeli mumɔ ní hãa asheɔ gbeyei ekoŋŋ lɛ nyɛná, shi moŋ nyɛná biiatsɔmɔ mumɔ, ni ji mumɔ ní hãa wɔbolɔɔ akɛ: “Aba,* Ataa!” lɛ. 16 Mumɔ lɛ diɛŋtsɛ kɛ wɔmumɔ lɛ yeɔ odase akɛ Nyɔŋmɔ bii ji wɔ. 17 Belɛ, kɛ́ bii ji wɔ lɛ, niyelɔi hu ji wɔ—anɔkwa, Nyɔŋmɔ niyelɔi, kɛ Kristo nanemɛi niyelɔi—shi ja wɔ kɛ lɛ efee ekome kɛna nɔ dã, koni awo wɔ kɛ lɛ fɛɛ hiɛ nyam hu. 18 Ejaakɛ misusuɔ akɛ kɛ́ akɛ amanehului ni wɔnaa amrɔ nɛɛ to anunyam ni abaajie kpo yɛ wɔmli lɛ he lɛ, nomɛi jeee nɔ ko kwraa. 19 Ejaakɛ bɔɔ nii lɛ kɛ miishɛɛ kpele miimɛ Nyɔŋmɔ bii lɛ akpojiemɔ lɛ. 20 Ejaakɛ aŋɔ bɔɔ nii lɛ awo yaka nii ashishi, jeee amɛ diɛŋtsɛ amɛsuɔmɔ naa, shi moŋ yɛ mɔ ni ŋɔ amɛ ewo shishi lɛ suɔmɔ naa, yɛ hiɛnɔkamɔ mli 21 akɛ abaahã bɔɔ nii lɛ diɛŋtsɛ hu aye amɛhe kɛjɛ fitemɔ nyɔŋyeli mli ní amɛná Nyɔŋmɔ bii lɛ anunyam heyeli lɛ. 22 Ejaakɛ wɔle akɛ bɔɔ nii lɛ fɛɛ feɔ ekome kɛyaa nɔ amɛkɛ̃mɔɔ ni amɛhe jaraa amɛ kɛbashi amrɔ nɛɛ. 23 Jeee no kɛkɛ, shi moŋ wɔ diɛŋtsɛ hu ni wɔyɔɔ klɛŋklɛŋ yibii, ni ji mumɔ lɛ, hɛɛ, wɔ diɛŋtsɛ hu wɔkɛ̃mɔɔ yɛ wɔmli, ni yɛ nakai be lɛ mli nɔŋŋ lɛ wɔmiimɛ waa kɛhã bii ni wɔbaatsɔmɔ lɛ, ni ji kpɔmɔ ni abaatsɔ kpɔmɔnɔ lɛ nɔ akpɔ̃ wɔ kɛjɛ wɔgbɔmɔtsei lɛ amli lɛ. 24 Ejaakɛ ahere wɔyiwala yɛ hiɛnɔkamɔ nɛɛ mli; shi hiɛnɔkamɔ ni anaa lɛ, ejeee hiɛnɔkamɔ, ejaakɛ kɛ́ gbɔmɔ na nɔ ko lɛ, ani ehiɛ kãa nakai nɔ lɛ nɔ? 25 Shi kɛ́ wɔhiɛ kã nɔ ni wɔnaaa lɛ nɔ lɛ, wɔkɛ shifimɔ yaa nɔ wɔmɛɔ nakai nɔ lɛ kɛ miishɛɛ kpele. 26 Nakai nɔŋŋ mumɔ lɛ hu yeɔ ebuaa wɔ yɛ wɔgbedemɔi lɛ amli; ejaakɛ nɔ ni esa akɛ wɔsɔle wɔbi taakɛ ehe hiaa akɛ wɔfee lɛ, wɔleee, shi moŋ mumɔ lɛ diɛŋtsɛ kɛ wɔkɛ̃mɔmɔi ni ejeko kpo* lɛ kpaa fai ehãa wɔ. 27 Shi mɔ ni taoɔ tsuii amli lɛ le nɔ ni mumɔ lɛ tsɔɔ lɛ,* ejaakɛ ekpaa fai ehãa mɛi krɔŋkrɔŋi lɛ yɛ Nyɔŋmɔ suɔmɔ naa. 28 Wɔle akɛ, Nyɔŋmɔ hãa enitsumɔi lɛ fɛɛ kɛ amɛhe kpãa gbee kɛhã mɛi ni sumɔɔ Nyɔŋmɔ lɛ, mɛi ni atsɛ amɛ yɛ eyiŋtoo naa lɛ ahilɛkɛhamɔ; 29 ejaakɛ mɛi ni ekpɛlɛ amɛnɔ klɛŋklɛŋ lɛ, etsɔ hiɛ ekpɛ mli eto hu akɛ amɛsu baatamɔ e-Bi lɛ nɔ lɛ, koni e-Bi lɛ afee kromɔbi yɛ nyɛmimɛi pii ateŋ. 30 Kɛfata he lɛ, mɛi ni etsɔ hiɛ ekpɛ mli eto yɛ amɛhe lɛ ji mɛi nɔŋŋ ni etsɛ amɛ lɛ; ni mɛi ni etsɛ amɛ lɛ nɔŋŋ ji mɛi ni ebu amɛ jalɔi lɛ. Naagbee lɛ, mɛi ni ebu amɛ jalɔi lɛ nɔŋŋ ji mɛi ni ewo amɛhiɛ nyam lɛ. 31 Belɛ, mɛni wɔɔkɛɛ yɛ nibii nɛɛ ahe? Kɛ́ Nyɔŋmɔ yɛ wɔgbɛfaŋ lɛ, namɔ baate shi awo wɔ? 32 Kɛ́ ekamaaa wɔ lɛ diɛŋtsɛ e-Bi lɛ, shi moŋ eŋɔ lɛ ehã yɛ wɔ fɛɛ wɔhewɔ lɛ, ani lɛ kɛ e-Bi lɛ fɛɛ eŋɔŋ nibii krokomɛi fɛɛ amɛhãŋ wɔ tswaa? 33 Namɔ kɛ sane baafɔ̃ mɛi ni Nyɔŋmɔ ehala lɛ anɔ? Nyɔŋmɔ ji mɔ ni buɔ amɛ jalɔi. 34 Namɔ baabu amɛ fɔ? Kristo Yesu ji mɔ ni gbo lɛ, hɛɛ, shi nɔ ni fe no lɛ, mɔ ni atee lɛ shi ní yɔɔ Nyɔŋmɔ ninejurɔ nɔ, ní kpaa fai hu ehãa wɔ lɛ. 35 Namɔ baatse wɔ kɛje Kristo lɛ suɔmɔ lɛ he? Amanehulu loo hejaramɔ loo yiwaa loo hɔmɔ loo yayai nyiɛmɔ loo oshara loo klante? 36 Tamɔ bɔ ni aŋma lɛ, akɛ: “Bo ohewɔ lɛ agbeɔ wɔ gbi muu fɛɛ; abu wɔ akɛ gwantɛŋi ni ayaagbe amɛ.” 37 Shi yɛ nibii nɛɛ fɛɛ mli lɛ, wɔtsɔɔ mɔ ni sumɔ wɔ lɛ nɔ wɔyeɔ kunim kwraa. 38 Ejaakɛ miyɛ nɔmimaa akɛ gbele jio, wala jio, ŋwɛibɔfoi jio, nɔyelii jio, nibii ni yɔɔ amrɔ nɛɛ jio, nibii ni baaba lɛ jio, hewalɛi jio, 39 ŋwɛi jio, shishi jio, loo bɔɔ nii lɛ amli nɔ kroko jio, nyɛŋ atse wɔ kɛje Nyɔŋmɔ suɔmɔ ni yɔɔ Kristo Yesu, wɔ-Nuŋtsɔ lɛ mli lɛ he.\n^ Aloo “ni wɔwieko.”\n^ Aloo “le mumɔ lɛ yiŋtoo; jwɛŋmɔ.”


FƆLƆ fɛɛ fɔlɔ kɛ ehe woɔ nifeemɔ ko ni adesa ko nyɛɛɛ anu shishi jogbaŋŋ lɛ mli. Amɛteŋ mɔ fɛɛ mɔ kɛ egbɔmɔtso lɛ fã ko haa. Yɛ enɛ hewɔ lɛ nɔ ni daa yɛ nyɛ lɛ musuŋ lɛ ji adesa ni enɔ fɛɛ nɔ eshɛ ni yɔɔ wala mli. Belɛ, ebɛ naakpɛɛ mɔ akɛ, kɛ afɔ abifao ko lɛ, mɛi wieɔ nɔ ni etee nɔ lɛ he akɛ “naakpɛɛ nii ni kɔɔ bifɔmɔ he lɛ.”\nShi kɛlɛ, bii afɔmɔ ji fɔlɔi lɛ agbɛnaa nii lɛ shishijee kɛkɛ. Klɛŋklɛŋ lɛ, fufɔbii ni ji adesai ahe nifeemɔi fɛɛ damɔ mɔ ko nɔ, shi yɛ be mli ni amɛdaraa lɛ, nɔ ni fe gbɔmɔtsoŋ kwɛmɔ he bahiaa amɛ. Yelikɛbuamɔ ni amɛkɛaadara yɛ jwɛŋmɔŋ, henumɔŋ, jeŋba mli, kɛ mumɔŋ he hiaa amɛ.\nBɔni afee ni gbekɛbii anine ashɛ dalɛ kpakpa nɔ lɛ, fɔlɔi lɛ asuɔmɔ he hiaa amɛ waa diɛŋtsɛ. Eyɛ mli akɛ wiemɔi ni tsɔɔ suɔmɔ he hiaa moŋ, shi esa akɛ, akɛ nifeemɔi afi wiemɔi lɛ asɛɛ. Hɛɛ, fɔlɔi anɔkwɛmɔnɔ kpakpa he miihia gbekɛbii lɛ. Gbɛtsɔɔmɔ yɛ jeŋba mli, kɛ shishitoo mlai ni amɛbaahi shi yɛ naa lɛ ahe miihia amɛ. Ni enɛɛmɛi ahe hiaa amɛ kɛjɛɔ amɛ gbekɛbiiashi kɛyaa. Saji ni kumɔɔ mɔ tsui baanyɛ aba, ni amɛbaa kɛji akɛ gbekɛbii lɛ anine shɛɛɛ yelikɛbuamɔ nɔ kɛyashi be mli ni eeekpe sɛɛ tsɔ.\nShishitoo mla ni hi fe fɛɛ eko ni aaaná lɛ ji nɔ ni anaa yɛ Biblia lɛ mli lɛ. Tsɔsemɔ ni damɔ Biblia lɛ nɔ lɛ he yɛ sɛɛnamɔ fe fɛɛ eko. Gbekɛbii jeɔ shishi amɛyɔseɔ kɛtsɔɔ tsɔsemɔ ni tamɔ nɛkɛ nɔ akɛ, nɔ ni akɛɔ amɛ lɛ jeee nɔ ni adesa ko kɛkɛ kɛɔ, shi moŋ nɔ ni amɛ-Bɔlɔ lɛ, amɛŋwɛi Tsɛ lɛ kɛɔ. Enɛ haa ŋaawoo lɛ bafeɔ nɔ ni hewalɛ yɔɔ mli ni eko kwraa bɛ ni kɛ lɛ yeɔ egbɔ.\nBiblia lɛ woɔ fɔlɔi ahewalɛ koni amɛtsu nii koni amɛtɛo shishitoo mlai kpakpai amɛwo amɛbii ajwɛŋmɔi amli. Shi, yɛ be mli ni gbekɛbii daraa lɛ, bei pii lɛ, ewaa waa kɛhaa fɔlɔi akɛ amɛkɛ amɛ aaawie nibii ni he hiaa titri lɛ ahe. Aŋma nɛkɛ wolo nɛɛ, ni ji, Kasemɔ Nii Kɛjɛ Tsɔɔlɔ Kpele lɛ Ŋɔɔ lɛ koni etsi shihilɛ ni tamɔ nɛkɛ ni aaaba lɛ gbɛ. Ekɛ mumɔŋ saji ni bo kɛ obii baanyɛ akane kutuu baaha nyɛ. Shi, kɛfata he lɛ, esa akɛ ekanya sanegbaa yɛ gbekɛbii kɛ mɛi ni kɛ amɛ kaneɔ nɛkɛ wolo nɛɛ lɛ ateŋ.\nObaana akɛ wolo lɛ kanyaa gbekɛbii lɛ koni amɛha saji ahetoo. Akɛ sanebimɔi babaoo ni sa ni ákala eha. Kɛji akɛ obashɛ enɛɛmɛi anɔ lɛ, obaana ni afo liamɔ nɛɛ (—). Enɛ baakai bo koni omɛ fioo, ni owo gbekɛ lɛ hewalɛ koni etsɔɔ ejwɛŋmɔ. Gbekɛbii sumɔɔ ni amɛkɛ amɛhe awo sanegbaa mli. Kɛji akɛ aŋmɛɛɛ gbekɛ lɛ gbɛ lɛ, etsɛɛɛ ni elaajeɔ miishɛɛ ni eyɔɔ lɛ.\nShi, nɔ ni he hiaa fe fɛɛ lɛ, sanebimɔi nɛɛ baaye abua bo koni ole nɔ ni yɔɔ gbekɛ lɛ jwɛŋmɔ mli. Eji anɔkwale akɛ, ekolɛ gbekɛ lɛ baaha hetoo ko ni ejaaa kwraa. Shi ato saji ni akala ni nyiɛɔ sanebimɔ fɛɛ sanebimɔ sɛɛ lɛ he gbɛjianɔ koni eye ebua gbekɛ lɛ koni eya nɔ ejwɛŋ saji ni ja lɛ ahe.\nNɔ krɛdɛɛ ni sa kadimɔ yɛ wolo lɛ mli ji emli mfonirii ni fa fe 230 ni atɛŋ yɛ mli lɛ. Enɛɛmɛi ateŋ nɔ ni fa hiɛ saneyitsei ni biɔ ni gbekɛ lɛ atsɔɔ nɔ ni esusuɔ, ní damɔ nɔ ni enaa kɛ nɔ ni ekane lɛ nɔ. No hewɔ lɛ, okɛ gbekɛ lɛ apɛi mfonirii lɛ amli. Amɛbaanyɛ amɛfee nii ni yeɔ buaa nitsɔɔmɔ yɛ gbɛ ni hi jogbaŋŋ nɔ, ní baanyɛ ama nii ni atsɔɔ lɛ lɛ anɔ mi.\nKɛji akɛ gbekɛ lɛ kase nikanemɔ lɛ, wo lɛ hewalɛ koni ekane wolo lɛ waa etsɔɔ bo, ni ekane eha lɛ diɛŋtsɛ ehe hu. Babaoo ni ekaneɔ lɛ babaoo hu ni emli ŋaawoo kpakpa lɛ baaka ejwɛŋmɔ kɛ etsui mli ji no. Shi, bɔni afee ni awo hedɔɔ kɛ bulɛ tsakpãa ni kã bo kɛ obi lɛ teŋ lɛ mli hewalɛ lɛ, bɔ fɛɛ bɔ ni eji lɛ, okɛ lɛ fɛɛ akane wolo lɛ kutuu, ni nyɛfea enɛ daa.\nYɛ gbɛ ko nɔ lɛ, nɔ ni gbekɛbii naa ji bɔlɛnamɔ ni mla eŋmɛɛɛ gbɛ, mumɔi atsɛmɔ nifeemɔi, kɛ nifeemɔi krokomɛi ni baa mɔ shi lɛ yɛ gbɛ ni anyɛŋ asusu he kwraa nɔ yɛ afii fioo ni eho lɛ amli. No hewɔ lɛ, hebuu he miihia amɛ, ni wolo nɛɛ miiye kɛmiibua ní ekɛ enɛ aha yɛ gbɛ ni woo yɔɔ mli ni yɔɔ tɛ̃ɛ nɔ. Kɛlɛ, ehe miihia ni akudɔ gbekɛbii lɛ titri kɛya nilee fɛɛ Jɛɛhe, ni ji, wɔŋwɛi Tsɛ lɛ, Yehowa Nyɔŋmɔ ŋɔɔ. Enɛ ji nɔ ni Yesu, Tsɔɔlɔ Kpele lɛ fee be fɛɛ be. Wɔyɛ hiɛnɔkamɔ yɛ anɔkwayeli fɛɛ mli akɛ, wolo nɛɛ baaye abua bo kɛ oweku lɛ koni eha nyɛba nyɛjeŋ yɛ gbɛ ni aaasa Yehowa hiɛ lɛ nɔ, kɛha nyɛnaanɔ jɔɔmɔ.\n“Nɛkɛ Wiemɔi Nɛɛ . . . Akã Otsui Nɔ”\nMɛni ji nɔ titri ni bii kpaa gbɛ yɛ amɛfɔlɔi adɛŋ? Kwɛmɔ vidio nɛɛ koni ona nɔ ni ehe bahia ni papa ko afee kɛbaa eweku ni miije edɛŋ lɛ yi.


Symmachus wolokpo lɛ fã ko ni Nyɔŋmɔ gbɛ́i lɛ jeɔ kpo yɛ mli yɛ Lala 69:32 lɛ, yɛ afi 200 loo afi 300 Ŋ.B. afii lɛ amli\nYehowa Odasefoi kɛ afii nyɔŋmai abɔ ekala Biblia shishitsɔɔmɔi srɔtoi, amɛkɛtsu nii, ni amɛjara amɛha mɛi. Shi yɛ enɛ fɛɛ sɛɛ lɛ, wɔyɔse akɛ ehe miihia ni aná Biblia shishitsɔɔmɔ ni baaye abua mɛi jogbaŋŋ ni “amɛshɛ anɔkwale lɛ,” ni ji Nyɔŋmɔ suɔmɔnaa nii kɛha adesai fɛɛ lɛ “lee mli.” (1 Timoteo 2:3, 4) No hewɔ lɛ, yɛ afi 1950 lɛ, wɔbɔi Biblia ni ji New World Translation lɛ fãi komɛi akpojiemɔ yɛ Blɔfo ni awieɔ ŋmɛnɛŋmɛnɛ lɛ mli. Atsɔɔ Biblia nɛɛ shishi pɛpɛɛpɛ kɛtee wiemɔi ni fa fe 130 mli.\nEhe bahia ni aná Biblia ni shishinumɔ waaa. Wiemɔi tsakeɔ yɛ be kɛ beaŋ, ni wiemɔi ni akɛtsu nii yɛ Biblia shishitsɔɔmɔi lɛ ateŋ babaoo mli lɛ abe eho ni amɛshishinumɔ wala. Agbɛnɛ hu, ana blema wolokpoi ni akɛ niji ŋmala ni ja lɛ ateŋ babaoo, ni srɔtofeemɔ tsɔ ko bɛ nomɛi kɛ nɔ ni aŋmala klɛŋklɛŋ kwraa lɛ teŋ, ni enɛ eha anu Hebri, Aramaik, kɛ Hela wiemɔi ni akɛŋmala Biblia lɛ ashishi jogbaŋŋ.\nEhe bahia ni aná Biblia shishitsɔɔmɔ ni tsakeko Nyɔŋmɔ wiemɔ lɛ hiɛ. Esaaa akɛ Biblia shishitsɔɔlɔi lɛ jieɔ nɔ ko yɛ Nyɔŋmɔ wiemɔ ni ajɛ mumɔŋ aŋma lɛ mli, ni asaŋ esaaa akɛ amɛkɛ nɔ ko fataa he, moŋ lɛ esa akɛ amɛtsɔɔ wiemɔi lɛ ashishi pɛpɛɛpɛ. Kɛlɛ, akɛ Nyɔŋmɔ gbɛ́i, ni ji Yehowa lɛ tsuuu nii yɛ Biblia shishitsɔɔmɔi pii amli.\nEhe bahia ni aná Biblia shishitsɔɔmɔ ni baawo e-Ŋmalɔ lɛ hiɛ nyam. (2 Samuel 23:2) Taakɛ wɔnaa yɛ mfoniri ni yɔɔ shishigbɛ nɛɛ mli lɛ, Yehowa gbɛ́i lɛ je kpo shii 7,000 yɛ New World Translation lɛ mli, taakɛ ejeɔ kpo yɛ blema Biblia wolokpoi lɛ amli lɛ. (Lala 83:19) Hiɛdɔɔ ni akɛtao nii amli afii babaoo nɛɛ eha aná Biblia ni kanemɔ waaa ni haa anaa Nyɔŋmɔ susumɔi faŋŋ. Kɛ́ New World Translation lɛ eko yɛ owiemɔ mli jio, eko bɛ owiemɔ mli jio lɛ, wɔmiiwo bo hewalɛ ni okɛfee oti ni ma ohiɛ akɛ obaakane Yehowa Wiemɔ lɛ daa gbi.—Yoshua 1:8; Lala 1:2, 3.\nMɛni ha wɔna akɛ ehe miihia ni aná Biblia shishitsɔɔmɔ kroko lɛ?\nMɛni esa akɛ mɔ ko ni miitao akase Nyɔŋmɔ suɔmɔnaa nii lɛ afee daa?\nMɛni hewɔ Yehowa Odasefoi fee New World Translation lɛ?


Nyɔŋmɔ Sɔɔmɔ Hã Miná Shihilɛ Kpakpa | Wala Shihilɛ He Sane\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Finland French Ga Georgia Germany Guarani Haitian Creole Hausa Hebri Hela Hiligaynon Hungary Igbo Iloko Indonesia Isoko Italia Japan Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korea Lingala Lithuania Luganda Luo Macedonia Malagasy Malta Maya Myanmar Nepali Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Poland Portuguese (Brazil) Punjabi Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tiv Tshiluba Tsonga Turkey Tuvalu Twi Ukrain Umbundu Vietnam Xhosa Yoruba Zulu\nMɔ ni gba ji Peter Carrbello\nKɛjɛ migbekɛbiiashi lɛ, hewolonɔ su mlijiemɔ, gbeyeishemɔ akɛ miyeŋ omanye kɛ mihiɛ ni gboɔ lɛ hã mihao waa. Mihiɛ kã nɔ akɛ Biblia lɛ baanyɛ aye abua mi, no hewɔ lɛ, mitee Katolik Sɔlemɔ ni yɔɔ wɔkutso lɛ mli lɛ koni manu Biblia lɛ shishi. Akɛni sɔlemɔ lɛ nyɛɛɛ aye abua mi hewɔ lɛ, mikɛ mihe wo kpɔiaŋgbɔlemɔ mli.\nEtsɛɛɛ kwraa ni mibɔi ajemelekutu tuu kɛ dade womɔ. No hewɔ lɛ, migbele he ko ni awoɔ dade yɛ, yɛ San Leandro, ni yɔɔ California, yɛ U.S.A. lɛ, ni mɛi krokomɛi ni woɔ dade ni amɛteŋ mɔ ko po ná jweremɔ nɔ ni ji Mr. America lɛ baa jɛmɛ amɛbashiɔ dade. Eyɛ mli akɛ miná gbɔmɔtso ni efimɔ kpɔikpɔi moŋ, shi no hu hãaa mana miishɛɛ.\nMININE SHƐ NƆ NI MITAOƆ LƐ NƆ\nMinaanyo ko ni mikɛtsuɔ nii yɛ studio lɛ ni le akɛ miitao manu Biblia lɛ shishi lɛ jie mɔ ko ni ele yi ehã mi ni miyana lɛ. Enɔ jetsɛremɔ leebi lɛ, Yehowa Odasefoi lɛ ateŋ mɔ ko ba mishĩa lɛ. Wɔkɛ ŋmɛlɛtswai ejwɛ sɔŋŋ gba sane, ni ehã saji ni mibi lɛ lɛ fɛɛ hetoo kɛjɛ Biblia lɛ mli tɛ̃ɛ. Mikɛɛ lɛ ni eku esɛɛ eba miŋɔɔ nakai gbi lɛ gbɛkɛ lɛ nɔŋŋ, ni wɔkase Biblia lɛ aahu kɛyashi jenamɔ yi wa. Nɔ ni mikase lɛ hã miná miishɛɛ waa, ni mibi lɛ kɛji ebaanyɛ ekɛ mi aya shiɛmɔ enɔjetsɛremɔ koni mana bɔ ni eshiɛɔ ehãa. Bɔ ni egbeleɔ Biblia lɛ ni ehãa mɛi asaji ahetoo kɛjɛɔ mli lɛ hã minaa kpɛ mihe waa. No hewɔ lɛ, mikpɛ miyiŋ akɛ nɔ ni mafee lɛ nɛ!\nNo hewɔ lɛ, mihɔ̃ɔ minitsumɔ lɛ ni mikɛ gbɛgbalɔ nɛɛ bɔi shiɛmɔ yaa. Gbɛgbalɔ ji gbɛ́i ni akɛtsɛɔ Yehowa Odasefoi ni kɛ ŋmɛlɛtswai babaoo shiɛɔ lɛ. Yɛ May afi 1948 mli lɛ, abaptisi mi yɛ kpee ko ni afee yɛ Cow Palace Arena ni yɔɔ San Francisco yɛ California lɛ. Sɛɛ mli yɛ nakai afi lɛ mli lɛ, mibatsɔ gbɛgbalɔ.\nNo sɛɛ etsɛɛɛ lɛ, mikɛɛ Odasefoi lɛ ni amɛkɛ mimami ayakase Biblia lɛ. Ekpɛlɛ ni akɛlɛ kase nii, ni yɛ be fioo ko sɛɛ lɛ, ebatsɔ Yehowa Odasefonyo. Eyɛ mli akɛ eweku lɛ te shi ewo lɛ moŋ, shi etee nɔ eye Nyɔŋmɔ anɔkwa kɛyashi egbo yɛ afii komɛi asɛɛ. Wɔweku lɛ mli bii krokomɛi ni eshwɛ lɛ ateŋ mɔ ko ebatsɔɔɔ Odasefonyo.\nMIKƐ MƆ NI BATSƆ MIŊA SƐƐ MLI LƐ KPE\nYɛ afi 1950 mli lɛ, mifã kɛyahi Grand Junction yɛ Colorado, jɛmɛ mikɛ Billie kpe yɛ. Afɔ lɛ yɛ afi 1928 mli, ni eda be ni shika he naagba wulu ni ale lɛ akɛ Great Depression lɛ ba lɛ mli. Minnie, ni ji emami lɛ sũɔ kane ní akɛ glasin woɔ mli daa gbɛkɛ, ni ekɛkaneɔ Biblia lɛ ehãa lɛ. Be ni Billie náa afii ejwɛ lɛ, no mli lɛ ele nikanemɔ ni enyɛɔ egbaa Biblia mli saji babaoo. Yɛ afi 1940 afii lɛ anaagbee gbɛ lɛ, emami kɛ Odasefoi lɛ kase Biblia lɛ, ni ená ele akɛ hɛl jeee he ko ni apiŋɔ mɛi yɛ la mli, shi moŋ eji adesai akwamaŋ gbonyobu. (Jajelɔ 9:5, 10) Minnie kɛ ewu fɛɛ batsɔmɔ Odasefoi.\nYɛ afi 1949 mli lɛ, Billie jɛ kɔleji ko ni yɔɔ Boston lɛ eba, ni ekɛ hiɛdɔɔ bɔi Biblia lɛ kasemɔ. Yɛ nɔ najiaŋ ni eeetsɔ skul tsɔɔlɔ lɛ, ekpɛ eyiŋ akɛ ekɛ ewala be fɛɛ baasɔmɔ Nyɔŋmɔ. Abaptisi lɛ yɛ majimaji ateŋ kpee ni Yehowa Odasefoi fee yɛ Yankee Stadium ni yɔɔ New York lɛ yɛ afi 1950 lɛ mli. No sɛɛ etsɛɛɛ lɛ, mikɛ Billie kpe ni wɔbote gbalashihilɛ mli ni wɔ fɛɛ wɔkɛ wɔhe wo be fɛɛ sɔɔmɔ nitsumɔ lɛ mli.\nWɔje shihilɛ shishi yɛ Eugene yɛ Oregon, ni wɔná nanemɛi babaoo, ni wɔkɛ amɛ miibɔ lolo. Yɛ afi 1953 mli lɛ, wɔfã kɛtee Grants Pass yɛ Oregon ni wɔyaye wɔbua asafo bibioo ko ni yɔɔ jɛmɛ lɛ. Sɛɛ mli yɛ nakai afi lɛ nɔŋŋ mli lɛ, afɔ̃ wɔ nine kɛtee Gilead Skul lɛ klas ni ji 23 lɛ, ni ji Odasefoi askul ni bɛŋkɛ South Lansing ni yɔɔ New York, aaafee kilomitai 400 yɛ New York City kooyi-anaigbɛ, ni akɛtsɔseɔ maŋsɛɛ sɔɔlɔi lɛ.\nMAŊSƐƐ SƆƆMƆ NITSUMƆ LƐ YƐ BRAZIL\nYɛ December afi 1954 lɛ mli lɛ, be ni wɔgbe Gilead Skul lɛ naa nyɔji enumɔ sɛɛ lɛ, mikɛ Billie wó kɔɔyɔŋ lɛlɛ kɛtee Brazil. Ŋmɛlɛtswaa kome sɛɛ be ni wɔyɔɔ kɔɔyɔɔ lɛ mli lɛ, wɔ engine lɛ ekome fite, shi wɔyama shi shweshweeshwe yɛ Bermuda. Be ni wɔyaa lɛ, naagba kroko hu ba ni wɔyama Cuba, wɔye ŋmɛlɛtswai 36 dani wɔyashɛ Yehowa Odasefoi anitsumɔhe nine ni yɔɔ Rio de Janeiro, yɛ Brazil lɛ.\nKlɛŋklɛŋ Maŋtsɛyeli Asa ni aná yɛ Bauru—eji he ko ni ahai, ni mi miŋma nɔ ni kpɛtɛ hiɛ lɛ, yɛ afi 1955 lɛ mli\nBe ni wɔhi shi fioo lɛ, mi kɛ Billie kɛ maŋsɛɛ sɔɔlɔi krokomɛi shi kɛtee Bauru yɛ São Paulo, koni wɔyato maŋsɛɛ sɔɔlɔi ashĩa shishi yɛ jɛmɛ. Mɛi fe 50,000 yɛ maŋtiase lɛ mli, ni wɔji Odasefoi ni tee jɛmɛ klɛŋklɛŋ.\nWɔbɔi mɛi aŋɔɔ yaa yɛ amɛshĩai amli, shi Katolik osɔfo ni yɔɔ jɛmɛ lɛ te shi ewo wɔ. Enyiɛ wɔsɛɛ ni eekɛɛ shiabii lɛ akɛ amɛkabo wɔ toi. Kɛ̃lɛ, yɛ otsii fioo komɛi amli lɛ, weku ko kɛ emli bii babaoo ni wɔkɛ kaseɔ Biblia lɛ mɔ anɔkwale lɛ mli, ni sɛɛ mli lɛ abaptisi amɛ. Etsɛɛɛ ni mɛi krokomɛi hu kpɛlɛ ní akɛ amɛ akase Biblia lɛ.\nWeku ni abaptisi amɛ lɛ yɛ wekunyo ko ni ji kuu ko ni ale waa lɛ sɛinɔtalɔ. Mito gbɛjianɔ koni mikɛ nibii ni kuu lɛ kɛfeɔ amɛkpee lɛ atsu nii kɛfee kpee. Be ni osɔfo ni yɔɔ jɛmɛ lɛ ma nɔ mi doo akɛ akahã wɔfee kpee lɛ, kuu lɛ sɛinɔtalɔ lɛ kɛ kuu lɛ mli bii lɛ kpe ni ekɛɛ amɛ akɛ: “Kɛ́ nyɛŋmɛɛɛ amɛ gbɛ ni amɛfee kpee lɛ, no lɛ mashi kuu lɛ mli!” Amɛkpɛlɛ ni wɔfee kpee lɛ.\nYɛ 1956 ni ji afi ni nyiɛ sɛɛ lɛ mli lɛ, afɔ̃ wɔ nine koni wɔya kpokpaa wulu nɔ kpee yɛ Santos ni yɔɔ São Paulo lɛ. Odasefoi aaashɛ 40 ni jɛ wɔsafo lɛ mli wo oketeke kɛtee kpee lɛ shishi. Be ni wɔku wɔsɛɛ kɛba Bauru lɛ, minine shɛ wolo ko nɔ ni aafɔ̃ mi nine ni miyasɔmɔ akɛ nɔkwɛlɔ gbɛfalɔ koni miyasara Yehowa Odasefoi asafoi lɛ. Enɛ ji nɔ ni kɛwɔ je gbɛfãa nitsumɔ ni wɔkɛ afii 25 tsu yɛ Brazil lɛ shishi, ni enɛ hã wɔkpa maŋ lɛ mli hei pii.\nYɛ afi kome pɛ mli lɛ wɔná Maŋtsɛyeli shiɛlɔi akuu ni yɔɔ ekãa yɛ Bauru\nBƆ NI SƆƆMƆ NITSUMƆ LƐ YƆƆ HÃ YƐ NAKAI BEAŊ\nNakai beaŋ lɛ, gbɛfãa jaraa waa. Wɔkpa maŋ lɛ mli fɛɛ; wɔkɛ bɔɔs, oketeke, okpɔŋɔ shwiili ni akɛholeɔ mɛi, okɔɔkpe, ni bei komɛi lɛ hu lɛ, wɔtswaa nantu kɛyaa hei. Klɛŋklɛŋ maŋtiasei ni wɔtee lɛ ateŋ ekome ji Jaú yɛ São Paulo. Osɔfo ni yɔɔ jɛmɛ lɛ te shi wo wɔ.\nEkɛɛ akɛ: “Nyɛnyɛŋ nyɛshiɛ nyɛhã ‘mitooi lɛ!’”\nWɔkɛɛ lɛ akɛ: “Jeee otooi ni, Nyɔŋmɔ tooi ni.”\nWɔto gbɛjianɔ ní wɔjie sini ko ní kɔɔ wɔjeŋ muu fɛɛ shiɛmɔ nitsumɔ lɛ he, ni yitso ji, The New World Society in Action, shi osɔfo lɛ bua mɛi anaa ní amɛte shi amɛwo wɔ. Oya nɔŋŋ ni wɔhã polisifoi lɛ le. Be ni osɔfo lɛ kɛ mɛi ni ebua amɛnaa ní amɛte shi amɛwo wɔ lɛ shɛ jɛmɛ lɛ, amɛbanina polisifoi pii yɛ he ni wɔfeɔ nii lɛ yɛ lɛ shinaa lɛ naa, ni amɛta amɛtui lɛ amɛmamɔ amɛhiɛ. Mɛi babaoo ni bakwɛ sini lɛ nya he waa.\nNakai beaŋ lɛ, wɔkɛ shiteekɛwoo kɛ nyɛ ni osɔfoi lɛ nyɛɔ wɔ lɛ kpe yɛ he fɛɛ he kwraa ni wɔbaaya. Akɛ nɔkwɛmɔnɔ lɛ, yɛ Brusque ni bɛŋkɛ Blumenau ni yɔɔ Santa Catarina lɛ, wɔkɛ gbɛgbalɔi enyɔ ni kɛ shiteekɛwoo ni naa wa waa miikpe lɛ kpe yɛ jɛmɛ. Kɛ̃lɛ, akɛni amɛfi shi hewɔ lɛ, ajɔɔ amɛmɔdɛŋbɔi lɛ anɔ babaoo. Amrɔ nɛɛ, yɛ nɔ ni fe afii 50 sɛɛ lɛ, aná asafoi ni fe 60 ni miishwere waa yɛ nakai kpokpaa lɛ nɔ, kɛ Kpee Asa kome ni bɛŋkɛ Itajaí maŋtiase lɛ!\nWɔgbɛfaa nitsumɔ lɛ mli nɔ ko ni wɔnya he waa ji, bei ni wɔkɛ wɔnyɛmimɛi Odasefoi lɛ yeɔ kɛtoɔ kpeei wuji ahe gbɛjianɔ lɛ. Yɛ afi 1970 afii lɛ amli lɛ, miná hegbɛ kɛsɔmɔ akɛ kpee nɔkwɛlɔ yɛ kpee ko ni afee yɛ Morumbi Shwɛmɔhe wulu lɛ. Aŋmala woji ahã asafoi ni bɛŋkɛ lɛ koni amɛhã mɛi nyɔŋma nyɔŋma ni amɛbasaa he ni abaafee kpee lɛ yɛ lɛ gbɛkɛ dani aje kpee lɛ shishi enɔjetsɛremɔ.\nBe ni bɔɔlutswalɔi lɛ shiɔ shwɛmɔhe lɛ nakai gbɛkɛ lɛ, anu ni amɛteŋ mɛi komɛi miiye nyɛmimɛi lɛ ahe fɛo akɛ, “Nyɛkwɛa yei bibii lɛ kɛ amɛbɔlɔi kɛ shikpɔŋ tsuumɔ nibii lɛ.” Kɛ̃lɛ, be ni kɛɛ eshɛɔ nyɔŋteŋ lɛ shwɛmɔhe lɛ fɛɛ etse keŋkeŋ! Mɔ ni kwɛɔ shwɛmɔhe lɛ nɔ lɛ kɛɛ akɛ, “Ebaahe mɛi ni saa biɛ nɛɛ otsi muu fɛɛ dani amɛbaanyɛ amɛtsu nɔ ni nyɛ, Odasefoi lɛ, nyɛkɛ ŋmɛlɛtswai fioo etsu nɛɛ!”\nWƆKU WƆSƐƐ KƐTEE UNITED STATES\nYɛ afi 1980 mli lɛ, mipapa gbo, ni no sɛɛ etsɛɛɛ nɔŋŋ lɛ, wɔku wɔsɛɛ kɛtee United States koni wɔyakwɛ mimami yɛ Fremont ni yɔɔ California lɛ. Wɔná nitsumɔ ko, no ji wɔsaa tsui amli gbɛkɛ gbɛkɛ, ni wɔtee nɔ wɔtsu gbɛgbamɔ nitsumɔ lɛ ni wɔye wɔbua Portuguesebii ni yɔɔ wɔkutso lɛ mli lɛ. Sɛɛ mli lɛ, wɔfã kɛtee he ko ni bɛŋkɛ San Joaquin Valley. Jɛmɛ da ni wɔtaoɔ mɛi ni wieɔ Portuguese wiemɔ lɛ yɛ jɛmɛ, kɛjɛ Sacramento kɛyashi Bakersfield. Amrɔ nɛɛ, ayɛ Portuguese asafoi aaafee nyɔŋma yɛ California.\nBe ni mimami gbo yɛ afi 1995 mli lɛ, wɔfã kɛtee Florida ni wɔyakwɛ Billie papa kɛyashi egbo. No mli lɛ, emami egbo momo yɛ afi 1975 lɛ mli. Yɛ afi 2000 lɛ mli lɛ, wɔfã kɛtee he ko ni shia ŋa yɔɔ waa, yɛ Colorado wuoyi-anaigbɛ ni wɔkɛ wɔbe fɛɛ shiɛ wɔhã Amerika Shikwɛ̃ɛbii ni yɔɔ Navajo kɛ Ute niiaŋ lɛ. Dɔlɛ sane ji akɛ, yɛ February afi 2014 lɛ mli lɛ, Billie gbo.\nMiyɛ miishɛɛ waa akɛ nɔ ni fe afii 65 ni eho nɛ lɛ, mikɛ Yehowa Odasefonyo ko kpe ni ehã saji ni mibi lɛ lɛ fɛɛ hetoo kɛjɛ Biblia lɛ mli tɛ̃ɛ! Mimii eshɛ mihe hu waa akɛ mitao nibii ni etsɔɔ mi akɛ Biblia lɛ tsɔɔ diɛŋtsɛ lɛ amli, ni mikɛná nɔmimaa akɛ nɔ ni etsɔɔ mi lɛ yɛ mli nakai. Enɛ hã miná shihilɛ kpakpa yɛ Nyɔŋmɔ sɔɔmɔ mli.\nKɛmaje Mɔ Ko Kɛmaje Mɔ Ko Nyɔŋmɔ Sɔɔmɔ Hã Miná Shihilɛ Kpakpa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Adesai Baafite Shikpɔŋ lɛ Bɔ ni Ehiŋ Saamɔ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ani Adesai Baafite Shikpɔŋ lɛ Bɔ ni Ehiŋ Saamɔ?\nKɛmaje Mɔ Ko Kɛmaje Mɔ Ko BUU-MƆƆ Ani Adesai Baafite Shikpɔŋ lɛ Bɔ ni Ehiŋ Saamɔ?\nBUU-MƆƆ Ani Adesai Baafite Shikpɔŋ lɛ Bɔ ni Ehiŋ Saamɔ?


“Misusu akɛ Biblia lɛ shishinumɔ baawa waa.”—Jovy\n“Misusu akɛ ekanemɔ baaje mitsine.”—Queennie\n“Kɛ́ mikwɛ bɔ ni Biblia lɛ da hã lɛ, efeee mi akɛ mikane.”—Ezekiel\nAni osusu he dã akɛ obaakane Biblia lɛ, shi okaneee akɛni onu he tamɔ mɛi ni awie amɛhe kɛtsɔ hiɛ lɛ hewɔ? Yɛ mɛi pii agbɛfaŋ lɛ, Biblia lɛ kanemɔ ji jatsu kɛhã amɛ. Shi kɛ́ oná ole akɛ Biblia lɛ baanyɛ aye abua bo ni oná miishɛɛ, ni otsui anyɔ omli waa hu? Ni kɛ́ oná ole akɛ gbɛi komɛi yɛ ni obaanyɛ otsɔ nɔ okane Biblia lɛ ni baahã onya he waa hu? Ani obaasumɔ ni ole nɔ ni Biblia lɛ baanyɛ ahã onine ashɛ nɔ?\nSusumɔ nibii fioo komɛi ni mɛi komɛi ni na akɛ sɛɛnamɔ yɛ he akɛ amɛbaakane Biblia lɛ wie be ni amɛje ekanemɔ shishi lɛ he okwɛ.\nEzekiel, ni eye aaafee afii 22 lɛ wie akɛ: “Be ko ni eho lɛ, mitamɔ mɔ ko ni miikudɔ tsɔne ni bɛ he ko pɔtɛɛ ni eyaa. Shi Biblia lɛ ni mikaneɔ lɛ eye ebua mi ni miná miishɛɛ. Ŋaawoi kpakpai yɛ mli ni manyɛ mikɛtsu nii daa gbi.”\nFrieda, ni lɛ hu eye aaafee afii 25 lɛ wie akɛ: “No mli lɛ, mitsui shaa mi waa. Shi akɛni mikaneɔ Biblia lɛ hewɔ lɛ, minyɛ miye mihe nɔ. Enɛ hewɔ lɛ, mɛi nyɛɔ amɛbɛŋkɛɔ mi, ni miná nanemɛi pii agbɛnɛ.”\nYoo ko ni atsɛɔ lɛ Eunice ni eye aaafee afii 55 lɛ wie yɛ Biblia lɛ he akɛ, “Eeye eebua mi ni miitsɔ gbɔmɔ kpakpa, ni ehã miitsake misui gbohii lɛ.”\nTaakɛ mɛi nɛɛ kɛ mɛi akpekpei abɔ krokomɛi ni kaneɔ Biblia lɛ eyɔse lɛ, kɛ́ okaneɔ Biblia lɛ, obaaná miishɛɛ waa. (Yesaia 48:17, 18) Agbɛnɛ hu lɛ, ebaanyɛ eye ebua bo ni (1) okpɛ yiŋ kpakpai, (2) oná nanemɛi kpakpai, (3) onyɛ okpee naagbai anaa, kɛ (4) nɔ ni fe fɛɛ lɛ, ole anɔkwale ni kɔɔ Nyɔŋmɔ he. Ŋaawoo ni yɔɔ Biblia lɛ mli lɛ jɛ Nyɔŋmɔ ŋɔɔ, no hewɔ lɛ kɛ́ okɛtsu nii lɛ, ogbaŋ afã kɔkɔɔkɔ. Nyɔŋmɔ wooo ŋaa gbonyo kɔkɔɔkɔ.\nNɔ ni he hiaa ji, ni oje ekanemɔ shishi. Mɛɛ nibii baanyɛ aye abua bo koni onyɛ oje ekanemɔ shishi, ni onya he waa?\nmailto:?body=Mɛni Hewɔ Esa Akɛ Okane Biblia Lɛ?%0a%0ahttps%3A%2F%2Fwww.jw.org%2Ffinder%3Fdocid%3D2017005%26wtlocale%3DGA%26srcid=share⊂ject=Mɛni Hewɔ Esa Akɛ Okane Biblia Lɛ?


Yesu Hi Nazaret Kɛ Wa | Yesu Si Himi Ngɛ Zugba a Nɔ\nYOSEF KƐ MARIA FƆ BIMƐ KPAHI\nYESU KASE NGUƐ NYA NÍ TSUMI\nYesu wa ngɛ Nazaret ma nyafii nɛ nihi bui ɔ mi. Ma nɛ ɔ ngɛ Yudea yiti je ngɛ Galilea wo ɔ pusinɔ he.\nEko ɔ, Yesu ye jeha enyɔ benɛ Yosef kɛ Maria ngɔ lɛ kɛ je Egipt kɛ ba hi ma nɛ ɔ mi ɔ. E maa pee kaa jamɛ a be ɔ mi ɔ, lɛ pɛ ji a bi. Se pee se ɔ, Yosef kɛ Maria ba fɔ Yakobo, Yosef, Simon, kɛ Yuda, nɛ a ji Yesu nyɛ bimɛ. Yosef kɛ Maria fɔ yihi hulɔ. Lɔ ɔ he ɔ, ke e hí kulaa a, Yesu ngɛ senihi ekpa.\nYesu ngɛ weku li kpahi hulɔ. Wa le Elizabet kɛ e bi Yohane momo. A ngɛ Galilea dɔ si je tsitsaa ngɛ Yudea. Maria nyɛmiyo Salome hu ngɛ Galilea ngɛ a kasa nya. Salome huno ji Zebedeo. A bimɛ Yakobo kɛ Yohane ba peeɔ Yesu nyɛwayo loo nyɛngua bimɛ. Wa li kaa eko ɔ, Yesu kɛ mɛ bɔ wawɛɛ ngɛ a jokuɛwi a si, se pee se nɛ a ba plɛ e kaseli ɔ, Yesu kɛ mɛ bɔ gbagbanii.\nKapitɛ ji Yosef, nɛ e biɔ nɛ e tsu ní wawɛɛ konɛ e nyɛ nɛ e hyɛ e weku ɔ nɔ. Yosef tsɔse Yesu kaa lɛ nitsɛ e bi, enɛ ɔ he ɔ, a tsɛ Yesu ke “kapitɛ ɔ bi.” (Mateo 13:55) Yosef tsɔɔ Yesu kapitɛ ní tsumi ɔ, nɛ Yesu ba le ní tsumi ɔ saminya. Pee se ɔ, nihi de ngɛ Yesu he ke: “Kapitɛ ɔ ji nɛ ɔ” nɛ.—Marko 6:3.\nYehowa jami ji nɔ́ titli nɛ e he hia Yosef kɛ e weku ɔ. Yosef kɛ Maria a tsɔɔ a bimɛ ɔmɛ Mawu Mlaa a ‘be nɛ a ngɛ we mi, be nɛ a hia blɔ, be nɛ a hwɔɔ si, kɛ be nɛ a te si.’ (5 Mose 6:6-9) Kpe he ko ngɛ Nazaret. Atsinyɛ jemi ko be he kaa Yosef kɛ e weku ɔ ya jaa Mawu ngɛ lejɛ ɔ. Pee se ɔ, a de ngɛ Yesu he kaa, e ya kpe he ɔ ‘kaa bɔ nɛ e pɔɔ peemi ngɛ Hejɔɔmi Ligbi’ ɔ nɔ ɔ. (Luka 4:16) Jehanɛ hu ɔ, Yosef kɛ e weku ɔ kɛ bua jɔmi hiaa blɔ kɛ yaa Yehowa sɔlemi we ɔ ngɛ Yerusalem.\nBimɛ maa pee kaa enyɛmɛ nɛ Yosef kɛ Maria a fɔ ngɛ Yesu se?\nMɛni nguɛ nya ní tsumi nɛ Yesu kase, nɛ mɛni he je?\nMɛni tsɔsemi nɛ he hia nɛ Yosef kɛ ha e weku ɔ?